
Biserica  ortodoxă  în  nona  constituţie. 

Plenul  corpurilor  legiuitoare  va  luă  în  dezbatere  nu 
peste  mult  proiectul  de  constituţie,  prin  care  se  vor  aşeză 
temeliile  nouă  ale  vieţii  de  stat  în  România  întregită. 

Fiind  în  măsură  să  cunoaştem  acum  acest  proiect , 
suntem  datori  să-l  supunem  unei  examinări  principiare, 
pentru  a  ne  fixă  atitudinea  faţă  de  articolul  referitor  la 
regimul  cultelor  şi  în  special  la  Biserica  ortodoxă  română. 

Suntem  datori  să  ne  fixăm  această  atitudine  cu  atât 
mai  mult,  cu  cât  felul  în  care  se  va  legiferă  raportul 
Bisericii  ortodoxe  faţă  de  Stat  şi  faţă  de  celelalte  culte 
din  România  mare  va  determină  în  măsură  covârşitoare 
însăşi  evoluţia  instituţiilor  noastre  bisericeşti  şi  naţionale. 

Până  la  realizarea  unităţii  noastre  politice ,  Biserica 
ortodoxă  română  din  diferitele  provincii  a  avut  o  soarte 
deosebită,  soarte,  fireşte,  în  funcţie  de  libertăţile  pe  cari 
i  le-a  acordat  legea  diferitelor  state,  în  cuprinsul  cărora 
a  trăit.  Pentru  viitor  aceste  libertăţi  trebuesc  lărgite, 
pentruca  Biserica  lui  Hristos  să-şi  poată  îndeplini  ne- 
*  stingherită  misiunea  ce  i  s'a  încredinţat  de  către  divinul 
ei  întemeietor. 

E  îndeobşte  cunoscut,  că  autonomia  unei  instituţii 
jjromovează  interesele  acesteia.  Cum  însă  interesele  Bi- 

sericii  na  pot  fi  potrivnice  Statului  —  în  concepţia  lai 7 
ideală.  —  Statul  nu  poate  avea  scrupule  de  ordin  supe¬ 
rior  împotriva  acestei  autonomii.  Se  pare  că  ceice  au 
alcătuit  noul  proiect  de  constituţie  au  ajuns ,  după  lungi 
frământări,  la  aceeaş  convingere  fericită,  care  a  inspirat 
următorul  alineat  din  Art.  23:  «O  lege  specială  va  sta¬ 
tornici  principiile  fundamentale  şi  modalitatea  după  care 
Biserica  îşi  va  regulamentă,  conduce  şi  administra ,  prin 
organele  sale  proprii  şi  sub  controlul  Statului,  chestiu¬ 
nile  sale  religioase ,  culturale ,  fundaţionale  şi  epitropeşti». 

Adevărat,  că  interpretarea  nemeşteşugită  a  acestui 
alineat  nu  va  puieâ  refuză  autonomia  Bisericei.  Totuşi, 
deoarece  prevederile  Constituţiei  trebue  să  esceleze  prin 
claritate  şi  preciziune,  e  neapărat  de  lipsă  să  se  intro¬ 
ducă  în  noua  constituţie  un  alineat,  care  să  exprime,  fără 
perifraze,  această  autonomie.  Asigurându-i  se  Bisericii 
o  cât  mai  largă  libertate  de  acţiune,  i  se  va  impune,  im¬ 
plicit  şi  complecta  responsabilitate.  In  felul  acesta  salv¬ 
gardarea  intereselor  superioare  ale  Statului  e  în  afară 
de  orice  discuţie. 

De  altfel  istoria  ne  dovedeşte  îndeajuns,  că  Biserica 
ortodoxă  niciodată  n'a  urmărit  idealuri  de  supremaţie  lu¬ 
mească  faţă  de  Stat.  Această  constatare  explică  şi  faptul 
că  clericalismul,  în  accepţiunea  occidentală  a  cuvântului, 
a  fost  şi  este  o  noţiune  străină  de  preocupările  Bisericii 
răsăritene.  Dacă  totuşi  legăturile  Bisericii  ortodoxe  cu 
Statul  a  avut  vre-o  influinţd  asupra  acestuia,  ea  nu  s'a 
putut  manifestă  decât  în  direcţia  spiritualizării  lui,  în 
sensul  evangheliei  lui  /sus.  Iar  această  influenţă  —  Bise¬ 
rica  vie  e  datoare  s'o  exercite  asupra  tuturor  manifestă¬ 
rilor  de  vieaţă  publică  şi  privată.  Altfel  şi- ar  negă  — 
deşi  în  mod  tacit  —  dreptul  propriei  sale  existenţe. 

Mai  mult  decât  problema  autonomiei,  s'a  discutat, 
în  presă  ca  şi  în  ultimul  congres  preoţesc,  chestiunea  ra¬ 
portului  dintre  Biserica  ortodoxă  română  şi  Stat  — faţă 
de  celelalte  culte  din  ţară.  Pentru  precizarea  acestui  ra¬ 
port  s’au  vânturat  mai  multe  formule,  dintre  cari  cele 
mai  cunoscute  sunt  următoarele  patru:  « Biserica  orto - 

doxd  are  întâietate  în  Stat»,  « este  Biserica  de  Stat»r 
«, Biserica  naţională »  şi  « Biserica  dominantă ».  Nici  una 
din  aceste  formule  n'a  putut  împăcâ  pe  străini  şi  med 
puţin  pe  fraţii  noştri  uniţi. 

Numirea  « Biserică  de  Stat »  ni  se  pare  improprie 
deşi  în  alte  părţi  a  fost  şi  este  încă  în  uz.  Cât  despre 
celelalte  trei  numiri,  ele  sunt  aproape  sinonime \  aşa  că 
la  urma  urmelor  totul  se  reduce  la  felul  cum  înţelege 
cineva  să  le  interpreteze.  Dar  tocmai  aâ  e  buba .  Unii 
reprezentanţi  ai  bisericilor  străine  nu  pot  da  acestor  cu - 
finte  decât  semnificaţia  medievală  cu  care  s’au  obicinuit 
Biserica  papistă  de  exemplu,  nu  cunoaşte  din  propria  sa 
experienţă  decât  o  « întâietate »  şi  « dominanţă »  care  im¬ 
plică  privilegii  materiale  şi  subjugarea  celorlalte  con¬ 
fesiuni. 

Noi  —  dimpotrivă  —  nu  râvnim  decât  la  o  întâ¬ 
ietate  de  ordin  moral,  întâietate  pe  care  cu  drept  cuvânt 
şi-o  revendică  majoritatea  covârşitoare  a  cetăţenilor  or¬ 
todocşi  din  România  întregită. 

Această  întâietate  va  trebui  fixată  înir’o  formă  oare¬ 
care  şi  în  noua  constituţie,  dacă  actuala  « adunare  con¬ 
stituantă »  nu  vrea  să  nesocotească  jertfele  aduse  de  Bi¬ 
serica  ortodoxă  neamului  românesc  şi  ţine  să  menajeze 
susceptibilitatea  inocentă  a  celor  treisprezece  milioane  de 
creştini  ortodocşi  din  cuprinsul  Statului  român. 

De  aceea  credem  că  cea  mai  echitabilă  soluţie  ar  fi 
adoptarea  formulei:  „ Biserica  ortodoxă  română  este 
Biserica  naţională  a  Statului 

Credinţa  noastră  nu  izvoreşte  decât  din  grija  de  a 
da  Statului  un  caracter  creştin.  Cum  însă  creştinismul 
în  manifestarea  lui  practică  în  chip  fatal  trebue  să  pri¬ 
mească  un  caracter  confesional,  acesta  nu  poate  fi  decât 
caracterul  confesiunii  pe  care  o  mărturiseşte  majoritatea 
covârşitoare  a  cetăţenilor  Statului. 

Dar  mai  este  ceva.  Biserica  ortodoxă  vine  cu  o  veche 
şi  temeinică  tradiţie  de  jertfe  aduse  în  serviciul  neamului 
şi  al  Ţării.  Ea  a  fost  în  trecut  factorul  cel  mai  hotărâtor 

nl  solidarităţii  noastre  naţionale  şi  politice.  A-l  distrage * 
şi  a-l  nesecoti,  pentru  viitor  —  ar  fi  o  crimă:  şi  naţio¬ 
nală  şi  politică.  Vor  actualii  noştri  bărbaţi  de  stat  să 
ia  asupra  lor  paternitatea  acesta  crime,  iar  fraţii  noştri 
uniţi  complicitatea  la  urzirea  ei?  Nu  îndrăznim  a  o 
crede. 

Iată  deci  temeiul ,  pentru  care  cerem  —  în  interesul 
suprem  al  Statului  —  introducerea  în  constituţie,  a  for¬ 
mulei  de  mai  sus,  în  opoziţie  cu  cei  ce  cheltuiesc  atâta 
zel  şi  atâta  meşteşug  de  argumentare  pentru  apărarea 
ideii  de  interconfesionalissare  a  Statului. 

Comisia  de  redactare  a  proiectului  de  constituţie  a 
adoptat  formula  dintâi  dintre  cele  amintite  de  noi  în 
acest  articol.  De  bunăseamd  pentru  a  înlătură  orice  umbră 
de  contradicţie  între  alineatul  care  acordă  Bisericii  ortodoxe 
«întâietate»  şi  alineatul  care  « garantează  tuturor  cultelor 
deopotrivă  libertate  şi  protecţiune ».  Proiectul  merge  chiar 
prea  departe  cu  delicateţea  prevederilor  sale  faţă  de  cul¬ 
tele  minoritare,  introducând  în  textul  constituţiei  o  moti¬ 
vare  care  reduce  « întâietatea »  Bisericii  ortodoxe  la  un 
simplu  « privilegiu »  protocolar.  O  temeinică,  nu  superfi¬ 
cială  motivare  ar  fi  putut  aveă  loc  cel  mult  în  expune¬ 
rile  raportorului  proiectului,  dar  nici  decum  în  textul  Con¬ 
stituţiei. 

Cu  tot  escesul  de  dreptate  pe  care  l  trădează  noul 
proiect  de  constituţie  prin  precizarea  categorică  a  regi¬ 
mului  cultelor,  se  găsesc  totuşi  oameni  cari  sub  obsesia  « ab¬ 
solutei  parităţi  confesionale »  nu  văd  în  noua  situaţie 
constituţională  decât  perspectiva  unei  subjugări  a  confe¬ 
siunilor  minoritare.  In  această  privinţă  scrupulele  «  Unirii* 
unite  —  întrec  orice  margini.  Ea  nu  cere  nici  mai  mult 
nici  mai  puţin  decât  « egală  îndreptăţire»  şi  « deplină  pa¬ 
ritate  confesională ».  Ca  şi  când  «deopotrivă  libertate 
şi  protecţiune »  înscrisă  în  textul  constituţiei  ar  însemnă 
cu  totul  altceva! 

De  fapt  nici  măcar  vocabularul  formulei  recoman¬ 
date  de  oficiosul  dela  Blaj  nu  e  mai  « latinesc »  decât  cel 

întrebuinţat  de  alcătuitorii  articolului  23  din  noua  consti¬ 
tuţie  —  afară  doar  de  cuvântul  « deopotrivă »,  care  fiind 
de  origine  slavă,  trădează  în  chip  fatal  un  colorit  « bi¬ 
zantin ». 

Ba  mai  mult,  acelaş  oficios  are  imprudenţa  să  vor¬ 
bească  de  perspectiva  unei  situaţii  privilegiate  ce  i  s'ar 
creiă  Bisericii  ortodoxe  prin  noua  constituţie.  Faţă  de 
trecutul  maşter,  fireşte,  dreptatea  de  azi  pare  un  privi¬ 
legiu.  Povestea  însă  e  prea  lungă  pentru  a  o  spune  la 
locul  acesta. 

Dacă  redactorii  « Unirii »  se  simt  obsedaţi  de  ideia 
desăvârşitei  parităţi  confesionale  şi  de  teama  privilegiilor, 
dece  nu  ating  măcar  în  treacăt,  între  altele,  de  pildă, 
chestiunea  « patronatelor » ?  Probabil,  fiindcă  nu  se  face 
să  vorbeşti  de  funie  —  în  casa  spânzuratului. 

* 

Din  expunerile  noastre  de  până  aici  se  cristalizează 
în  chip  firesc  singura  modalitate  justă,  care  va  trebui  să 
soluţioneze  echitabil  problema  constituţională  a  raportului 
dintre  Biserică  şi  Stat.  Această  modalitate  indică  două 
postulate  ireductibile: 

1.  Păstrarea  şi  întinderea  autonomiei  asupra  Bi¬ 
sericii  din  întreg  cuprinsul  ţării.  Asta,  pentru  ca  Biserica 
—  în  propriul  său  interes  —  să- şi  poată  îndeplini  che¬ 
marea,  prin  libera  chivernisire  a  rosturilor  sale;  şi  pen- 
truca  —  în  interesul  Statului  —  să- şi  poată  lua  asupra 
sa  toată  răspunderea  operei  pe  care-o  săvârşeşte. 

2.  Păstrarea  vechiului  caracter  ortodox  al  Statului, 
care  caracter  ne-a  închegat  în  trecut  blocul  solidarităţii 
noastre  naţionale  şi  care  ne  va  garanta,  în  mare  mă¬ 
sură,  şi  pentru  viitor  această  solidaritate. 


N.  Colan. 

Studiul  pastoralei  în  biserica  românească. 


SECŢIUNEA  III. 

XXII.  (Urmare). 

Duhul  de  urzire  nouă.  § 

Cu  cele  scrise  până  aci  în  secţiunea  II,  cred  că  ci¬ 
titorul  s’a  putut  încredinţâ  cât  de  b agată  şi  înfloritoare 
este  munca  creştinească  pastorală  pentru  a  răspunde  ne¬ 
voilor  de  azi  şi  cum,  împinşi  de  aceste  nevoi,  slujitorii 
lui  Isus  Hristos  au  ajuns  să  întocmească  un  câmp  de 
lucru  cu  totul  nou,  pe  care  vremurile  de  mai  nainte  nu 
l-au  cunoscut.  Fără  îndoială  că  cineva  priveşte  cu  ui¬ 
mire  la  atâtea  şi  atâtea  aşezăminte  impunătoare,  izvo¬ 
râte  numai  din  voinţa  puternică  de  a  găsi  căi  nouă 
pentru  a  sluji  lui  Hristos  potrivit  trebuinţelor  de  azi. 
Cu  aceasta  este  deplin  lămurit  că  Pastorala  din  ziua 
de  azi  îţi  cere  altfel  de  lucru  decât  cel  care  ni  se  tot 
spune  în  şcoală  la  studiul  Pastoralei  după  un  tipar 
vechi  şi  cunoscut,  dar  care  nu  mai  răspunde  trebuin¬ 
ţelor  de  azi.  Ea  îţi  dă  doar  nişte  rândueli  generale, 
care  nu  merg  deadreptul  să  dreagă  ce  e  stricat  şi  nu-ţi 
dau  chipul  adevărat  de  a  încleşta  prin  iubire  inima  omului. 

Dar  cu  toate  câte  am  înşirat  aci,  ele  nu  sunt  decât 
o  parte  din  câte  se  fac  în  cuprinsul  Nouăi  Pastorale 
şi  pe  care  nici  un  tratat  nu  le  va  putea  cuprinde  în 
întregime.  Căci  culmea  ei  cea  mai  înaltă  este  că  ea  nu 
numai  înfiinţează  aşezăminte  care  ţi  câştigă  inima  şi  te 
umplu  de  respect,  ci  că  plăsmuieşte  un  nou  tipar  sufle¬ 
tesc,  chipurile  de  preoţi  născocitori,  cari  totdeauna  cauţi 
tot  alte  şi  alte  mijloace  de  a  sluji  în  Noua  Pastorală. 
Fără  a  se  opri  vreodată,  ei  totdeauna  găsesc  căi  nouă,, 
pentrucă  vieaţa  îţi  deschide  tot  alte  şi  alte  chipuri  de 
lucru,  la  fiecare  pas.  Deci  culmea  Nouăi  Pastorale  este 
că  ea  zămisleşte  un  duh  nou,  în  stare  a  plăsmui  acti¬ 
vităţi  proaspete  şi  aşezăminte  proaspete,  pentru  orice 
împrejurare  nouă.  Ea  aduce  spiritul  de  iniţiativă  şi  de  a 

<croi  lucruri  nouă.  Aceasta  este  partea  cea  mai  frumoasă 
a  ei  şi  cea  mai  vrednică  de  admirat,  fiindcă  ai  a  face 
cu  actul  măreţ  care  se  numeşte  puterea  creatoare.  Da, 
mărirea  Nouăi  Pastorale  este  că  ea  zămisleşte  tiparuri 
nouă  de  lucru,  după  inspiraţiunea  nemijlocită  a  sufle¬ 
tului  plin  de  chemările  vremii  de  azi. 

De  aceia  noi  am  putut  vorbi  de  atmosfera  Nouăi 
Pastorale,  de  care  am  vorbit  în  secţiunea  II,  pentrucă, 
în  adevăr,  în  ea  avem  a  face  cu  o  stare  care  te  câştigă, 
te  îmboldeşte,  te  sileşte  să  iai  poziţiune  nouă  către  pro¬ 
bleme,  să  aduci  deslegări  cari  nu  s’au  mai  adus,  să  ai 
mişcarea  spontanee  pentru  clipa  nouă  care  ţi-se  înfăţi¬ 
şează  şi  pe  care  o  deslegi  cu  mult  mai  bine,  după  cro¬ 
iala  ta  personală,  nu  numai  decât  cu  tiparuri  citite  îa 
cărţi.  v 

Deci  Noua  Pastorală  va  avea  pentru  noi  efectul 
de  a  face  din  noi  fiinţe  mai  spontanee  şi  mai  originale. 
Valoarea  personală  a  preotului  se  va  simţi  şi  va  creşte 
mult  prin  acest  duh  de  iniţiativă,  de  imbold,  şi  de  ne¬ 
astâmpăr  pentru  Domnul,  care-1  va  cuprinde. 

Ce  bine  îmi  slujeşte  mie,  în  această  privinţă  în  o 
pildă  pe  care  a  dat-o  însuşi  I.  P.  S.  Mitropolit  Nicolae 
dela  Sibiiu.  Ca  bărbat  trăit  în  ideile  acestei  Noi  Pasto¬ 
rale  şi  în  priveliştea  faptelor  săvârşite  din  imboldul  ei, 
nu  i-a  fost  greu,  la  clipa  priincioasă,  să  îndeplinească 
fapta  care  trebuiâ  şi  pe  care  n’a  învăţat-o  din  cărţi.  Ea 
a  fost  plămădită  însă  de  spiritul  de  iniţiativă  izvodit  de 
Pastorală  văzută  din  această  lăture  şi  a  făcut  într’o  îm¬ 
prejurare  gestul  care  trebuiâ  şi  care  nu  se  ştie.  Să-l  po¬ 
vestesc  eu  aici,  fiindcă  este  o  frumoasă  zugrăvitură  de¬ 
spre  cele  ce  scriu. 

Eră  astăvară  la  Tekirghiol.  Mitropolitul  se  dusese 
acolo  pentru  sănătate.  Nu  ştiâ  de  mai  nainte  că  la  ub 
colţ  al  lacului  era  o  colonie  de  ostaşi,  cu  un  medic- 
colonel  în  frunte,  care-şi  căutau  şi  ei  de  sănătate.  Dar 
venit  acolo,  a  aflat  de  ei  şi  a  văzut  că  sunt  bieţi  sol¬ 
daţi  cari  petrec  săptămâni  de  zile  lângă  apa  minunată,  îl 
«care  vreme  însă  zilele  li  se  scurg  fără  nici  o  îngrijire 


40 


sufletească,  lăsaţi  în  neştirea  vieţii  necultivate.  Veneau? 
zile  de  Duminecă,  sărbători ;  nimenea  nu  se  gândeâ  la 
ei.  Mitropolitul  a  întrebat  pe  preotul  cel  mai  apropiat 
de  ce  nu  se  duce  la  acei  oameni  să  vadă  de  ei,  că  sunt 
şi  ei  suflete  de  creştini,  care  trebue  să  audă  cuvânt 
creştinesc.  Preotul  a  răspuns  că  n’a  fost  chemat  nici¬ 
odată.  Vedeţi  lipsa  de  iniţiativă...  Să  nu  faci  decât  numai 
ce  s’a  mai  făcut _  Nu  te  cheamă,  nu  te  duci. 

Pastorala  Nouă  însă  cereâ  un  gest  nou.  Cerea  să 
faci  ce  nu  s’a  mai  făcut,  ceva  croit  atunci,  pentru  tre¬ 
buinţa  clipei  şi  după  capul  tău. 

Mitropolitul  a  făcut- o.  Intr’o  Duminecă  dimineaţa,, 
s’a  dus  la  colonelul-medic  şi  i-a  spus  că  vrea  să  facă 
o  rugăciune  cu  soldaţii,  să  le  vorbească.  La  început» 
acesta  n’a  fost  nici  pentru,  nici  contra.  Dar  a  fost 
uimit  de  noutatea  gestului.  Aproape  nu-1  înţelegea  şi, 
ca  tot  omul  care  mai  degrabă  face  ce  s’a  mai  făcut, 
iar  nu  lucrul  nou.  găsea  tot  felul  de  pricini  pentru  care 
acea  rugăciune  nu  s’ar  putea  face.  Dar  omul  Nouăi  Pa¬ 
storale  nu  venise  acolo  pentru  a  fi  bătut.  Mitropolitul 
a  stăruit  şi  colonelul  a  trebuit  să  primească. 

Trecând  pe  ţărmul  lacului,  unde  soldaţii  erau  în 
apă,  Mitropolitul  s’a  oprit  în  locul  unde  erau  mai  mulţi, 
a  scos  un  teanc  de  cărticele,  în  timp  ce  ochii  tuturor 
erau  ţintă  la  Înalt  Prea  Sf.  Sa,  neînţelegând  ce  o  fi  în¬ 
semnând  aceia.  Când  au  fost  mai  mulţi  aproape,  Mitro¬ 
politul  a  început  a  rosti  rugăciunile  obişnuite,  şi  numai 
ce  a  văzut  îndată  soldaţii  eşind  din  apă,  aşa  desbrăcaţi 
cum  erau,  şi  a  se  închină.  Pe  feţele  tuturor  se  întipăreâ 
înfăţişarea  de  reculegere  a  omului  care  se  gândeşte  Ia 
sufletul  lui.  încheind  rugăciunea.  Mitropolitul  le-a  rostit 
o  predică,  acolo,  în  acele  împrejurări  atât  de  originale, 
şi  eră  uşor  de  văzut  cum  sufletele  se  mişcau  ş<  se  cu¬ 
prindeau  de  fiorii  vieţii  veşnice.  Lacrimi  au  început  să 
se  arate  şi  să  curgă  pe  mulţi  obraji.  Când  a  sfârşit. 
Ie  a  dat  cărţi,  şi  n’au  ajuns  atâtea  câte  trebuiau  pentru 
atâţia  doritori  de  a  le  avea.  Mitropolitul  a  plecat  mul- 
ţămit  că  a  făcut  o  faptă  bună,  cu  făgăduinţa  dată  sol- 

daţilor  că  are  să  mai  vie  şi  cu  încredinţarea  că  un  ca¬ 
pitol  nou,  al  Nouei  Pastorale,  este  şi  acel  al  activităţii 
creştineşti  în  localităţile  de  căutare  a  sănătăţii,  vara.  Lu- 
ându-şi  rămas  bun  dela  colonel,  acesta  a  mulţumit  foarte 
călduros  Mitropolitului,  înţelegând  şi  el  acum  că  e  vorba 
de  o  faptă  bună  care  trebuie  repetată  şi  că  soldaţii  nu 
trebuiesc  lăsaţi  fără  îngrijire  sufletească. 

lată  ce  înseamnă  a  trăi  în  atmosfera  Nouei  Pasto¬ 
rale  şi  a  şti  cum  să  scoţi  activitatea  din  peatra  seacă... 
Apoi  aceasta  trebuie  să  ajungă  a  fi  starea  sufletească  a 
fiecărui  preot,  şi  atunci  putem  fi  încredinţaţi  că  au  să 
se  nască  adevărate  minuni  de  activitate  creştinească. 

Din  pricina  aceasta,  nici  nu  se  poate  cuprinde 
într’o  carte  toată  felurimea  activităţii  care  poate  eşi  din 
atmosfera  Nouăi  Pastorale.  Noutăţile  se  ivesc  la  fiecare 
pas.  Oricât  ne-am  fi  silit  noi  să  scriem  aici  despre  cât 
mai  multe,  tot  e  puţin.  Încă  mai  este  nespus  de  mult 
de  scris  despre  activitatea  pornită  gata  şi  de  acea  care 
se  mai  poate  porni  şi  care  poate  da  în  mintea  cuiva 
s’o  poată  începe  după  propria  lui  chibzuială.  îndeosebi 
este  o  mare  ramură  despre  care  n’am  pomenit  aici  şi 
despre  care  ne  gândim  că  ar  fi  bine  să  scriem  într’un 
tratat  deosebit.  Anume,  noi  n’am  scris  aici  decât  despre 
activitatea  creştinească  printre  creştini,  în  ţările  creşti¬ 
neşti  şi  despre  necreştinii  care  trăesc  în  ţările  creşti¬ 
neşti,  amestecaţi  cu  creştinii,  precum  sunt  Evreii.  N’am 
scris  despre  marea  chestiune  a  activităţii  misionare, 
printre  păgâni-  Am  socotit  însă  că  aceasta  este  o  ches¬ 
tiune  specială,  independentă  de  Pastorală;  că  aceasta 
din  urmă  înseamnă  activitatea  printre  ai  noştri ;  că  cea¬ 
laltă  se  cuprinde  mai  bine  sub  numele  de  misionarism. 
Cu  toate  acestea  o  despărţire  prea  deplină  nu  se 
poate  face,  fiindcă  sunt  lucruri  ale  vieţii  misionare  care 
sunt  numai  o  prelungire  a  Pastoralei.  Deci  pe  unele 
le- am  fi  putut  înşiră  aici.  De  pildă,  un  preot  care  lu¬ 
crează  cu  râvnă  printre  oamenii  turmei  sale,  dă  dovadă 
tot  de  dragoste  de  a  creste  pe  oameni  către  Hristos  şi 
iu  cazul  când  primeşte  oferta  unei  societăţi  misionare 


*de  a  se  duce  să  îngrijească  de  cutare  comunitate  de 
sălbateci.  Tot  din  duhul  Pastoralei  iese  şi  această  râvni 
de  a  te  duce  să  îngrijeşti  sufleteşte  de  alţii,  peste  nouă 
ţări  şi  nouă  mări. 

Aş  fi  putut  vorbi  încă  de  societăţile  biblice,  care 
sunt  un  lucru  de  hotar,  între  activitatea  creştinească  de 
acasă  şi  cea  din  continentele  păgâneşti.  Şi  ce  măreţ 
capitol  sunt  aceste  societăţi,  în  frunte  cu  Societatea  Bi¬ 
blică  Britanică  din  Londra!  Toate  acestea  sunt  urziri 
ale  duhului  celui  nou. 

Acest  duh  a  lucrat  nu  numai  în  chipul  organizării 
pornite  dela  oamenii  de  Biserică,  ci  şi  prin  fiinţele  câş¬ 
tigate  la  astfel  de  lucru  prin  atmosfera  religioasă  a  vieţii. 
Dacă,  strict  vorbind,  nu  putem  înşiră  între  actele  Nouăi 
Pastorale  şi  unele  organizări  filantropice  laice,  cu  toate 
acestea  ele  trebuesc  socotite  tot  ca  rezultat  al  simţirii 
creştineşti,  prin  persoanele  cu  simţire  creştinească  vie 
care  le-au  urzit.  Astfel  dacă  Crucea  roşie  nu  este  o 
făptură  a  Nouăi  Pastorale,  ea  este  urzită  însă  numai 
prin  inimile  câştigate  către  iubirea  de  oameni  din  pri¬ 
cina  atmosferei  creştineşti  în  care  au  trăit.  Deci  şi  aici 
este  chestiune  tot  de  atmosfera  Nouăi  Pastorale,  care 
lucrează  mult  mai  departe  decât  numai  prin  persoanele 
strict  bisericeşti.  Dacă  astăzi  Liga  naţiunilor ,  ca  un 
aşezământ  înfiinţat  să  alunge  pricinile  de  vrăjmăşie  şi 
deci  să  înlăture  războaiele  dintre  neamuri,  este  privită 
cu  mai  multă  simpatie  şi  se  face  pentru  ea  mult  mai 
multă  propagandă  în  Anglia  şi  America  decât  în  aiurea, 
este  din  pricina  atmosferei  religioase  din  acele  ţâri. 
Noua  Pastorală  este  un  act  de  pătrundere  care  câş¬ 
tigă  teren. 

Dacă  sistemul  băncilor  Raiffeisen  a  isvorât  nu  dela 
un  preot,  ci  dela  un  primar,  aşezământ  însă  plin  de 
iubirea  de  oameni,  pentru  ajutorul  celor  lipsiţi  şi  scă¬ 
parea  lor  din  ghiarele  cămătarilor,  nu  mai  puţin  avem 
a  face  în  el  cu  aceiaş  atmosferă  a  Nouei  Pastorale 
care  cucereşte  în  jur.  De  aceia  cu  drept  cuvânt  cărţile- 

despre  Noua  Pastorală  pot  cită  sistemul  băncilor  Raif- 
feisen  Intre  operele  cu  care  lucrează  ea.1 

Câte  lucruri  mari  nu  s’au  făcut  prin  această  Pasto¬ 
rală  1  Chiar  când  izvorul  lor  s’a  uitat,  ele  şi-au  dat  roa¬ 
dele  care  se  simt  până  azi. 

Am  vorbit  în  secţiunea  II  despre  activitatea  creşti¬ 
nească  printre  Evrei.  Această  activitate  a  avut,  între 
multe  altele,  roada  bună  de  a  fi  câştigat  pentru  creştinism 
un  bărbat  de  însemnătatea  fostului  ebraist,  profesor  la 
universitatea  din  Leipzig  Franz  Delitsch  (1813—1890), 
care  a  tradus  Noul  Testament  cu  măiestrie  în  limba 
evreiască  şi  care  se  întrebuinţează  până  în  ziua  de  azi 
pentru  propaganda  printre  Evrei.  El  este  întemeietorul 
aşezământului  Institutum  Judaicum  ridicat  la  1880  în 
Berlin,  purtând  încă  şi  numele  de  Deliizschianam  şi  care 
a  câştigat  pentru  creştinism  însemnate  persoane  dintre 
Evrei,  de  unde  şi  azi  se  duce  o  însemnată  activitate 
în  acest  sens. 

Dacă  lumea  nu  l  a  uitat  pe  Delitsch,  dar  a  uitat 
că  a  fost  Evreu  creştin,  noi  nu  trebue  să  uităm  însă 
ce  a  fost  şi  că  trebuie  să-l  socotim  la  câştigurile  Nouei 
Pastorale.  Câtă  muncă  a  desfăşurat  el  apoi,  pentru  a 
câştigă  pe  alţii  din  ai  lui  către  Hristos.2 

Acum,  când  mă  pregătesc  să  închei  acest  studiu, 
socotesc  că  nu  l-aş  puteâ  încheia  mai  bine  decât  cu 
două  lucruri :  să  dau  o  scurtă  privire  despre  câteva  so¬ 
cietăţi  misionare,  socotind  aceasta  ca  o  lărgire  a  duhului 
pastoral  şi  qa  o  trecere  spre  un  posibil  tratat  viitor  de¬ 
spre  activitatea  misionară  actuală  şi,  al  doilea,  să  dau 
povestirea  despre  pregătirea  unui  preot  de  a  plecă  la 
lucrul  misionar,  povestire  din  care  se  va  gustă  starea 
de  suflet  de  a  eşi  din  graniţele  înguste,  pentru  a  îm- 


1  Wurster  6c  Hennig,  Was  jedermann  heuie  vom  der  Inneren  Mission 
wissen  muss.  Stutlgart,  fără  an,  pag.  50—52. 

*  Pani  Fiebig,  Bilder  aus  der  Geschichte  des  Christentums.  Tiibingen 
1915,  p.  55, 

părtăşî  la  cât  mai  mulţi  şi  cât  mai  departe  munca  creş¬ 
tinească. 

Acestea  zise,  să  trecem  pentru  a  urmări  câteva 
amănunte  despre  feluritele  societăţi  misionare  din  ziua 
de  azi  şi  munca  lor. 

(Urmează).  Arhim.  SCR1BAN. 


instrucţie  religioasă  şi  etfncalie  creştină.1 

«Propovăduitorul  ţi  Apostolul 
acestei  Evanghelii  am  fost  pus  Eu,  cu 
sarcina  să  invâţ  pe  neamuri.  Şi  din 
pricina  aceasta  sufăr  aceste  lucrări*, 
dar  nu  mi-e  ruşine  de  ele,  căci  ştiu 
în  cine  am  crezut». 

Ep,  II.  Timoteia  I.,  11,  IZ 

« Ştiu  în  dne  am  crezut »  subliniez  aceste  cinci  cuvinte 
din  tex*ul  citat  mai  sus,  deoarece  din  ele  se  poate  des¬ 
prinde  în  chip  mai  limpede  şi  dreptul  cu  care  păşeşte 
spre  minţile  voastre  studiul  dogmaticii  şi  datoria  noastră 
de  a  ne  apropia  de  el  cu  toată  râvna  şi  priceperea. 

Dragii  mei  elevi, 

S’a  vorbit  cândvâ  de  o  «metodă  a  culturii  creştine»^ 
Pare  a  nu  se  fi  accentuat  însă  îndeajuns  nevoia  porun¬ 
citoare  a  educaţiei  creştine . 

Cultură  creştină!  N’am  învăţat  noi  atâţia  ani  de 
zile  religia?  Avem  deci,  destulă...  cultură  religioasă? 
Cultură  religioasă /  Observaţi  cred,  confuzia,  de  altfel 
foarte  uşor  de  făcut,  între  cultura  creştină  şi  cultura  re¬ 
ligioasă.  Să  încercăm  să  statornicim  o  distincţie  de 
înţeles  între  aceşti  doi  termini. 

Cultura  religioasă ,  într 'adevăr  începe  foarte  de  tim¬ 
puriu  şi  ea  înseamnă  totalitatea  cunoştinţelor  în  materie 
de  religie  —  oricare  ar  fi  ea  —  mânuirea  extensivă  a- 
diferitelor  probleme,  care  se  referă  la  doctrina  şi  orga- 

1  Lecţie  de  deschidere  a  cursului  de  Dogmatică,  la  Seminarul  dii& 
Buzău. 

^nizaţia  vieţii  religioase,  aprofundarea  tuturor  chestiunilor 
care  se  încadrează  în  studiul  metafizicei  religioase  — 
cu  un  cuvânt  suma  tuturor  ideilor  referitoare  la  religie,, 
dela  prima  pagină  de  religie  din  abecedar  şi  până  la 
cea  mai  sistematică  şi  cea  mai  doctorală  controversă, 
teologică.  Aşadar,  cultura  religioasă  poate  fi  aşezată  în 
aceeaşi  categorie  cu  cultura  istorică,  ştiinţifică,  filozofică, 
literară  etc.,  adecă  în  cadrul  strict  al  preocupărilor 
noastre  intelectuale.  Alături  de  alte  cunoştinţe  instalate 
în  rafturile  nevăzute  ale  spiritului  nostru  —  se  găsesc 
şi  cunoştinţe  religioase  sau  teologice  —  şi-atât. 

Biblioteca  noastră  cerebrală  are  în  catalogul  ei  o 
specialitate  mai  mult.  Şi  o  etichetă  de  ordine  e  pusă  1 
ca  în  orice  bibliotecă  deasupra:  religie.  Oricând  putem 
apelă  la  tomurile  nenumărate,  încărcate  de  idei;  iar  alteori 
de  acel  colb,  cu  care  ele  se  acopăr  negreşit  în  subcon¬ 
ştient,  aşezate  simetric  şi  gata  să  ne  servească  argu¬ 
mente,  formule,  sau  spade  dialectice  pentru  duelul  tuturor 
controverselor  teologice  din  lume.  Avem  cultură  reli¬ 
gioasă  !  Suntem  teologi  —  sau  mai  bine  zis  —  intelec¬ 
tuali  ai  religiei,  specialişti,  profesionişti  sau  diletanţi  — 
neapărat  mai  mult  sau  mai  puţin...  competenţi. 

Şi  în  această  categorie  intră  pe  lângă  profesorii 
de  religie  —  hirotoniţi  sau  laici  —  şi  o  mulţime  de  per¬ 
sonalităţi  care  uneori  au  contribuit  cu  cunoştinţele  lor 
la  precizarea  şi  punerea  în  funcţiune  a  o  mulţime  de 
lucruri  bune  în  domeniul  vieţii  religioase  a  popoarelor, 
iar  alteori  au  alimentat  mediocritatea  trufaşe  şi  eronată 
a  sectarismului  şi  rafinamentul  scepticismului  dizolvant. 

Pentru  unii,  aşadar,  studiul  dogmaticii  e  un  câmp 
de  sport  intelectual,  iar  pentru  alţii  o  simplă  catedră, 
cu  3  sau  4  ore  pe  săptămână  plătite  de  Minister,  pentru 
instruirea  dogmatică  a  elevilor,  pentru  plasarea  cuno¬ 
ştinţelor  profesorilor  şi  neapărat  pentru  procurarea  pâinii 
4e  toate  zilele  a  aceloraşi. 

Toată  lumea  învaţă  şi  isbuteşte  să  cunoască  mai 
mult  sau  mai  puţin  bine  doctrina  creştină ,  toată  lumea, 
poate  să  şi  facă  o  cultură  religioasă .  Dar  toată  această 

lume  poate  rămânea  încă  foarte  departe  de  ceeace  ans 
numit  cultura  creştină,  care  e  cu  totul  altceva,  funda¬ 
mental  altceva  decât  ceeace  se  înţelege  normal  şi  ceeace 
este  în  realitate  cultura  religioasă. 

Dragii  mei. 

Noi  suntem  creştini.  Buletinul  de  botez  care  vi  s’a 
cerut  la  înscrierea  în  şcoală,  certifică  această  calitate  a 
voastră  de  creştini. 

Cum  ştiţi  acum,  voi  n’aţi  ştiut,  când  v’aţi  făcut  cre¬ 
ştini.  Creştinismul  vostru  e  ceva  aproape  ereditar. 

V’aţi  pomenit  creştini  pur  şi  simplu.  Şi  faptul  că 
aţi  rămas  creştini,  arată  în  oarecare  măsură  că  aţi  ade¬ 
rat  şi  voi  la  creştinism  şi  că  aţi  vrut  să  rămâneţi  înscrişi 
în  această  mare  asociaţie  creştină,  care  e  biserica  şi 
care  v’a  pus  pe  frunte  mirul  confirmării  şi  al  încorporării 
în  legiunile  ei  —  luptătoare.  Nu  tot  aşa  însă  eră  cu 
cei  dintâi  recruţi  ai  apostolatului  Evangheliei.  Ei  nu  se 
născuseră  creştini  şi  crescuseră  fie  la  umbra  chivotului, 
fie  la  poalele  idolilor.  Respiraseră  în  atmosfera  Ţărei 
sau  a  mitologiilor  şi  toată  vieaţa  lor  eră  prinsă  prin 
rădăcini  adânci  de  subsolul  religiei  naţionale.  Aşâ  că 
vă  închipuiţi  că  încreştinarea  lor  —  eră  vădirea  unei 
hotărâri  mari  şi  sfinte  şi  conştiente,  la  spatele  căreia 
erau  lupte  dureroase  şi  aspre,  de  conştiinţă,  jertfiri  de 
sentimente  adânci  şi  duioase,  abdicări  şi  renunţări  de¬ 
finitive,  rupturi  irevocabile,  convertiri  sincere  şi  pro¬ 
funde  —  cu  un  cuvânt  o  renaştere  totală  a  vieţii  lor. 

Adeziunea  lor  prin  botez  eră  premearsă  de  continue 
ispitiri  şi  desbateri  şi  de  o  întreagă  educaţie  religioasă 
prin  catehizare ,  care  eră  iniţiarea  complectă,  în  învăţă¬ 
turile  fundamentale  ale  Evangheliei  şi  orientarea  nouă 
în  duh  creştin  a  vieţii  lor  morale. 

Dintre  aceştia  cei  cari  şi-au  însuşit  intelectual  creş¬ 
tinismul,  prin  asimilarea  doctrinii  —  adică  cei  cari  şi-au 
făcut  o  cultură  religioasă  şi  au  rămas  la  ea  —  în  cea 
mai  mare  parte  au  zămislit  pe  acei  dezertori  ai  creşti- 

nismului  numiţi  apostaţi,  In  fruntea  cărora  stă  puternica 
şi  perversa  personalitate  reprezentativă  a  lui  Iulian. 

Cei  însă,  cari  şi-au  reînoit  prin  Duh  sufletul  şi  au 
transubstanţiat  preceptul  în  putere  şi  faptă  creştină  au 
fost  născătorii  apostolilor  şi  martirilor,  căci  ei  aveau 
cultură  creştină. 

Dragii  mei. 

Şi  voi  vă  găsiţi  aici,  într’un  tatehumenat  sacru. 

Voi  sunteţi  azi  catehumenii  apostolatului  creştin. 

Voi  veţi  fi  mâine  cateheţii  naţiei  noastre,  meniţi  să 
aduceţi  la  Hristos  suflete  vii  şi  renăscute  prin  Evan¬ 
ghelie.  Rostul  nostru,  în  această  şcoală,  e  să  vă  imprimăm 
o  cultură  creştină ,  nu  să  vă  dăm  numai  o  instrucţie  re¬ 
ligioasă ;  iar  datoria  voastră  e  s’o  primiţi  şi  să  vă  ro¬ 
diţi  cu  ea  vieaţa,  în  aşa  măsură,  încât  să  puteţi  rodi 
şi  vieţile  altora.  Din  nenorocire  însă,  instrucţia  religioasă, 
mijlocită  prin  manualele  didactice,  pare  a  prevalâ  edu¬ 
caţia  religioasă— educaţia  creştină. 

Intelectualizarea  religioasă  nu  poate  da  decât  pro¬ 
fesionişti  ai  religiei,  funcţionari  rituali,  fără  entuziasm 
apostolic  şi  fără  putere  de  cucerire  —  şi  de  aceea  ana¬ 
lele  vieţii  noastre  bisericeşti  înscriu  zilnic  atâţ'a  apostaţi 
şi  atâţia  trădători  care  vând  mărgăritarul  scump  şi  vecinie 
al  harului  pentru  măruntele  şi  fără  de  preţ  pietre  ale 
preocupărilor  şi  intereselor  pieritoare  ale  lumii. 

De  aceea,  de  atâtea  ori  casa  lui  Dumnezeu  se  pre¬ 
face  în  peşteră  de  tâlhari  şi  de  aceea  sub  podoaba  odăj¬ 
diilor  sfinte  surprindem  atât  de  des  suflete  netrebnice 
de  mercenari. 

Inaugurând  azi  munca  noastră  din  acest  an  şi  care 
se  va  apropiâ  de  atâtea  întrebări  şi  de  atâtea  nedumeriri 
—  pe  care  lumina  de  înţelegere  şi  lămurire  a  descoperirii 
dumnezeeşti,  hărăzită  părinţilor  sfinţi  ai  bisericii  noastre 
drept  măritoare,  în  veacurile  începătoare  ale  vieţii  cre¬ 
ştine,  le-a  uşurat  şi  le-a  aşezat  în  paginile  limpezi  ale 
atâtor  hrisoave  ale  credinţii  —  gândul  meu  va  fi  aţintit 

continuu  nu  numai  la  înarmarea  voastră  intelectuală,  cu 
întregul  arsenal  dogmatic  şi  apologetic,  trebuitor  în  lupta 
voastră  de  mâine,  ca  ostaşi  ai  credinţii,  ci  mai  ales  la 
fertilizarea  sufletului  vostru,  pe  care,  Dumnezeu  adău¬ 
gând  ajutorul  Lui,  râvnesc  să-l  prefac,  prin  cunoaşterea 
amănunţită  a  doctrinii,  în  putere  de  vieaţă  creştină ,  în 
mijloc  de  lucrare  al  Duhului  Sfânt  şi  în  entuziasm,  mi¬ 
sionar. 

Fie  deci,  ca  studiul  învăţăturilor  luminoase  ale 
Evangheliei  să  ne  apropie  mai  mult  de  Mântuitorul  şi 
de  înţelegerea  chemării  noastre  ca  în  desfăşurarea  bi¬ 
ruitoare  a  lucrului  nostru  să  putem  strigă  voioşi  şi  cu¬ 
rajoşi,  tuturor  celor  ce  tăgâduesc  puterea  Domnului 
nostru  şi  tuturor  celor  ce  ne  batjocoresc ;  ca  şi  Sf.  Ap. 
Pavel. 

Studiul  nostru  fireşte  ne  va  ajută  să  ştim  ce  să 
credem. 

Şti-vom  însă  noi  în  cine  trebuie  să  credem? 

Experimentăm  noi  zi  de  zi,  puterea  Mântuitorului 
nostru  ?  Până  acum,  în  cine  am  crezut  ?  La  această  în¬ 
trebare  nu  ne  poate  răspunde  decât  conştiinţa  şi  vieaţa 
noastră  robită  lui  Hristos  şi  Evangheliei  Lui. 

Coborâţi-vă  şi  voi  în  clipa  aceasta  în  sufletul  vo¬ 
stru  şi  adânciţi  acolo,  taina  cea  mare  a  credinţii  şi  căutaţi 
acolo  pe  Hristos,  nu  în  raţiune.  De  nu-I  găsiţi,  absenţa 
Lui  e  o  vină  pentru  voi.  El  a  bătut  desigur,  dar  ză¬ 
voarele  au  rămas  mereu  trase  şi  porţile  închise.  Ascultaţi 
o  clipă.  Nu-L  auziţi  voi  bătând?  Auziţi?  Bate  lin,  dar 
destul  de  tare,  ca  să  vă  treziţi.  Haideţi!  dragii  mei, 
deschideţi  I  de  grab. 

El  vă  aduce  lumină,  bucurie,  curaj,  isbândă  şi  veci- 
nicie.  A  intrat?  Acum  veţi  birui  lumea!  Căci  ştim  în 
ce  şi  în  dne  credem. 

Buzău,  1  Octomvrie  1922. 

Diac.  Gr.  Cristescu. 

Gândind  la  vieaţa  viitoare. 

In  «Eclesiastui  HI,  11»,  citim  rândurile  următoare: 

Dumnezeu...  a  dat  veacul  (veşnicia)  în  inimile  lor  (ale 
oamenilor)  cu  toate  că  omul  n’a  putut  să  pătrundă  lucrarea 
.lui,  dela  început  până  la  sfârşit.  Acesta  e  înţelesul  adevărat 
al  acelui  loc,  deşi  din  textul  românesc  nu  se  poate  înţelege 
aşâ  bine. 

Imaginaţia  noastră,  în  timpul  copilăriei,  a  fost  de  multeori 
atrasă  de  povestirile  istoriei  iui  Solomon,  marele  rege  al  ludeei, 
a  cărui  renume  şi  înţelepciune  se  răspândise  până  în  ţările  în¬ 
depărtate.  Atunci  ni  se  părea  că  această  glorie  şi  bogăţie  trebuia 
să  facă  pe  Solomon  cel  mai  fericit  dintre  oameni,  căci,  nu-şi 
împlinea  el  oare  toate  gusturile,  toate  fantaziile,  toate  plăcerile 
inimii  sale? 

In  adevăr,  ei  avea  toate  uşurările  pe  care  le  poate  da 
lumea.  In  toate  izbândea.  Dar  această  putere  şi  strălucire  nu 
făceau  decât  să  pue  într’o  lumină  mai  dureroasă  starea  sufletului 
său,  pe  care  el  ni-I  arată  ca  însetat  de  fericire,  fără  s’o  găsească 
vreodată.  Solomon  căută  fericirea  în  înţelepciune.  Dar  plăcerile 
intelectuale  nu  i-au  putut  umpleă  golul  vieţii.  Atunci  el  căută 
uitarea  în  plăcerile  simţurilor,  în  vin,  in  petreceri  şi  desfătări. 
Dar  nimic  din  toate  acestea  nu-i  dădu  fericirea  pe  care  o  căută. 
Atunci  Solomon,  acest  om,  care  nu  s'a  dat  la  o  parte  dela  nici 
o  plăcere  pământească,  a  fost  cuprins  de  o  tristeţă  adâncă.  El 
a  recunoscut  deşărtăciunea  lumii  şi  zădărnicia  tuturor  sforţărilor 
de  a-şi  înfrumseţă  vieaţa.  Am  avut  tot  ce  ochii  mei  au  dorit  şi 
n'am  oprit  inima  mea  dela  toate  desfătările,  şi  iată  totul  e  de¬ 
şertăciune  (Ecles.  2/10—11).  Ce  folos  are  omul  din  toate  silinţele 
şi  ostenelile  lui,  când  zilele  lui  nu-s  decât  suferinţă  ?  (Eclesiastul 
2/22—23).  Solomon  a  fost  un  rege  vestit,  bogat,  instruit,  în¬ 
ţelept,  inteligent,  inspirând  admiraţia  tuturor  şi  cu  toate  acestea, 
cât  de  mâhnit  eră  sufletul  lui !  EI  nu  mai  cunoşteă  odihna, 
eră  trudit,  desorientat,  desperat.  Dragostea  oamenilor,  bucuriile 
vieţei,  celebritatea  lui,  nu-1  satisfăceau;  inima  lui  însetâ  după 
Dumnezeu,  după  acel  Dumnezeu,  pe  care-1  cunoscuse  în  tine- 
reţa  lui,  care-1  încărcase  de  bunuri  şi  a  cărui  faţă  s’a  îndepărtat 

dela  dânsul,  de  când  el  se  lăsase  ademenit  de  ademenirile  pă¬ 
mânteşti.  Vorbele  bătrânului  rege  sunt  rezultatul  unei  reflexiunt1 
adânci  asupra  vieţei,  al  cărui  înţeles  el  nu  l-a  găsit. 

Când  analizăm  vieaţa  lui  Solomon,  nu  găsim  în  ea  nici 
o  restrângere  către  noi  înşine?  Nu  căutăm  şi  noi  să  ne  ameţim 
în  plăcerile  lumeşti,  fie  în  distracţii,  fie  în  diferite  ocupaţiuni, 
pentru  a  adormi  vocea  inimei  noastre?  Insă  toată  truda  ne  e 
zădamică,  pentrucă,  cum  citim  în  proverbe  14/13:  In  veselii  nu 
se  amestecă  întristarea;  iar  mai  pe  urmă  bucuria  se  întoarce 
în  plâns.  De  câteori,  în  mijlocul  râsului  şi  a  chiotelor  de  bu¬ 
curie,  n’am  simţit  noi  inima  noastră  strângându-se  de  o  grijă 
ascunsă  ?  De  câteori,  când  totul  în  jurul  nostru  e  numai  veselie, 
nu  ne-ara  oprit  noi,  par’că  chemaţi  de  un  glas  din  lăuntru? 
Râsul  nostru  se  opreşte  o  clipă,  pentru  a  ne  da  iarăşi  in  vâr¬ 
tejul  plăcerilor.  De  ce  această  grijă  neaşteptată,  când  Împrejurul 
nostru  e  numai  sărbătoare?  Pentrucă  Dumnezeu  a  sădit  In  spi¬ 
ritul  nostru  problema  veşniciei.  (Eclesiastul  3/11).  Iată  de  ce 
fiinţa  noastră  e  însetată  de  lucruri  sigure,  şi  această  sete  nu  va 
fi  nici  odată  potolită  şi  odihnă  nu  vom  avea,  cât  timp  problema 
vieţei  nu  va  fi  rezolvată.  Noi  facem  pe  indiferenţii,  cu  toatecă 
avem  nevoe  de  lucruri  reale,  evidente.  Unde  mergem  noi, 
unde  vom  găsi  repaos,  în  barca  agitată  de  valuri  a  vieţei?  O 
voi,  care  aţi  încercat  în  zadar  să  potoliţi  setea  sufletului  vostru 
în  plăceri  trecătoare,  voi  ce  căutaţi  să  vă  ameţiţi  în  vârtejul 
activităţii  sau  care  căutaţi  satisfacţie  In  vre-o  operă  filantropică, 
voi  toţi  cei  agitaţi,  ingrijaţi,  nesiguri  de  rostul  vieţii  şi  care 
aveţi  inima  desamăgită  de  tot  ce  poate  da  lumea,  opriţi- vă  o 
clipă  şi  ascultaţi  pe  aceia,  care  poate  potoli  setea  ce  a  pus-o 
în  inima  voastră.  Cauza  suferinţii  noastre  e  că  am  căutat  feri¬ 
cirea  în  toate  părţile,  afară  de  Dumnezeu.  Am  devorat  toate 
cărţile  religioase,  filosofice,  numai  Biblia  nu.  Ne-am  adresat  Ia 
toţi  oamenii,  dar  nu  lui  Dumnezeu. 

Dacă  fericirea  noastră  atârnă  de  lucruri  pământeşti  şi  lu¬ 
meşti,  atunci  nu  vom  avea  decât  alternative  de  bucurie  şi  de 
tristeţâ,  de  linişte  şi  agitaţie.  Izvoarele  pământeşti,  oricât  ar  fi 
de  îmbelşugate,  seacă.  Nu  e  decât  o  cale  de  fericire  şi  de  bu¬ 
curie  adevărată;  e  Isus  Hristos.  Căci  el  pune  în  toate  afecţiunile 
noastre  un  element  etern  şi  infinit,  care  iluminează  existenţele  - 

cele  mai  obscure,  ca  şi  cele  mai  strălucite.  Frommel  exprimi 
aceeaşi  părere  când  spune:  «Evanghelia  a  dat  omului  o  fericire 
aşă  de  perfectă,  că  toate  bucuriile  pământeşti  se  întunecă  în 
faţa  ei  şi  un  desgust  universal  mă  coprinde  în  faţa  deşărtăciunii 
vieţei».  Iar  Mântuitorul  spune  în  Ioan  4/14:  Celce  va  bea  din 
apa  care  îi  voi  da,  nu  va  însetă  în  veac,  ci  apa  care  se  va  face 
într’nsui  izvor  de  apă  săttătoare  întru  vieaţă  veşnică. 

_  Florica  SCRIBAN. 

jPred-lcâ- 

la  Dumineca  Vameşului  şi  Fariseului. 

«Iar  Vameşul  de  departe  stând,  nu 
vrea  nici  ochii  săi  la  cer  să-i  ridice, 
ci  işi  băteâ  pieptul  său  zicând:  Dum¬ 
nezeule  milostiv  fii  mie  păcătosului». 

Luca  XVUL  13. 

Doi  oameni  stau  înaintea  lui  Dumnezeu,  rugându-se. 

Faţa  lor,  ochii  şi  atitudinea  lor  poartă  pecetea  clară 
a  sentimentelor,  aspiraţiunilor  şi  credinţii  sufletului  lor. 

Din  cele  mai  ascunse  cute  ale  vieţii  lor  interne» 
nimic  nu  rămâne  de  astădată  neluminat  de  razele  scru¬ 
tătoare  ale  ochiului  eternului  lor  Stăpân,  înaintea  căruia 
aceşti  doi  oameni,  unul  Vameş,  altul  Fariseu,  stau  fie¬ 
care  aşa  cum  sunt,  incapabili  de  a-şi  ascunde  unul  slă¬ 
biciunile,  iar  celălalt  valoarea  curată  a  virtuţilor  lui. 

Toate  vălurile,  menite  să  acopere  gândiri  şi  senti¬ 
mente  secrete,  toate  umbrele  chemate  să  întunece  ade¬ 
vărata  icoană  a  personalităţii  acestor  doi  oameni,  au 
dispărut  sub  vraja  tainică  a  atmosferii  în  care  ei  se 
rugau,  —  rămânând  larg  deschisă  poarta  realităţii  pentru 
toţi  aceia,  cari  doresc  să-şi  facă  o  judecată  d  eaptă  şl 
obiectivă  asupra  intimităţii  şi  sincerităţii  lumii  interne 
a  sufletului  omenesc,  reprezentat  prin  Eul  Vameşului  şi 
Fariseului  din  Sfânta  Evanghelie  de  azi. 

Trufia  şi  aroganţa,  sunt  elementele  constitutive  ale 
Eului  Fariseului,  pe  care  judecându-1  lumea  după  for- 

tnele  externe  în  care  trăiâ,  nimeni  nu  credea,  că  sub 
lustrul  prefăcut  a  frazelor  şi  faptelor  lui,  se  ascunde  un 
suflet  steril,  lipsit  de  sinceritate. 

Acest  suflet  stă  azi  în  toată  micimea  şi  goliciunea 
lui,  alăturea  de  umilinţa  şi  smerenia  Vameşului,  în  care, 
judecându-1  aceeaşi  lume  superficială,  iarăşi  nimeni  nu 
bănuia  un  suflet  superior,  vrednic  de  atenţiunea  ce  i-o 
dă  însuşi  Isus  atunci,  când  vorbind  mulţimii  despre  fe¬ 
lul,  cum  trebuie  făcută  rugăciunea,  pe  el,  pe  umilul 
Vameş,  îl  aduce  de  exemplu,  caracterizându-1  prin  cu¬ 
vintele:  «Mai  îndreptat  s'a  dus  Vameşul  cel  cu  sufletul 
plin  de  umilinţă,  la  casa  sa,  decât  mândrul  Fariseu!» 

Cucernicii  mei  fraţi!  Fie-mi  astăzi  dată  dela  Dum¬ 
nezeu  puterea  ca  să  intru  cu  umilinţa  Vameşului  în  su¬ 
fletul  omenesc  cu  scopul,  de  a  plivi  toată  mândria  şi 
îngâmfarea,  acestea  viţii  omeneşti,  cari  ameninţă  cu 
peire  virtutea  plăpândă,  dar  atât  de  plăcută  lui  Hristos, 
—  creştineasca  noastră  umilinţă! 

Ţinându-o  în  faţa  soarelui,  priviţi,  iubiţii  mei,  odată 
o  lentilă  şi  veţi  vedea  cum  razele  soarelui  căzute  asupra 
întregii  suprafeţe  a  oglinzii,  se  adună  la  centrul  ei,  de 
unde  îşi  manifestă  puterea  lor  unită. 

Ca  o  lentilă  în  faţa  soarelui,  aşâ  stăm  noi  în  faţa 
curentelor  vieţii  noastre  pământeşti.  Din  toate  părţile 
ne  vin  diferitele  impresii.  Centrul  unde  se  adună  im¬ 
presiile  externe,  este  Eul  nostru  intern,  care  Eu  pentru 
fiecare  muritor  va  fi  focarul  personalităţii  sale ,  centrul 
vieţii  lui  interne,  originale. 

Vrem  să  ne  cunoaştem  şi  noi  acest  centru  al  per¬ 
sonalităţii  noastre  mai  de  aproape?  Să  intrăm  deci 
un  moment  în  internul  nostru  şi  să  ne  pronunţăm 
sincer:  Ce  credem  fiecare  despre  noi?  Fiecare  în  sin¬ 
ceritatea  lui  trebuie  să  mărturisească  adevărul,  că  se 
iubeşte  pe  sine.  Nimic  nenatural  în  acest  sentiment 
întrebarea  însă,  până  la  ce  grad  se  ridică  aceasta  iubire 
de  sine  a  noastră?  Nu  cumva  ea  primează  în  sufletul 
nostru,  desconsiderând  orice  altă  iubire,  pe  care  o  da¬ 
torăm  lui  Dumnezeu  şi  deaproapelui  nostru?  Nu  cumva 

această  iubire  este  incapabilă  de  a  cuprinde  în  cadrele 
ei  înguste  altă  persoană,  decât  pe  noi  înşine  ?  Pentrucă 
în  acest  caz  despre  noi  oamenii  vor  spune,  iar  Dum- 
zeu  le  va  întări  verdictul,  că  suntem  egoişti  si  mândri  t 
Că  suntem  asemenea  cerşetorului,  care  deşi  singur  este 
avizat  la  mila  oamenilor,  nu  sufere  să  stea  alăturea  de 
el  alt  cerşetor,  poate  mai  vrednic  de  ajutorul  omenesc 
şi  dumnezeesc,  decât  ei! 

Iubiţii  mei!  Văzut  aţi  cum  se  manifestă  mândria  şi 
trufia  omenească?  Încerca  taţi  vreodată  să  cunoaşteţi,  de 
ce  este  capabil  omul  stăpânit  de  această  hidră  cu  mii 
de  capete? 

Ei  bine,  priviţi  mai  deaproape  tabloul  zilelor  noa¬ 
stre  şi  veţi  vedea  cum  cel  stăpânit  de  mândrie  şi  iubire 
de  sine,  pentrucă  să-şi  ajungă  planurile  şi  scopul  mă¬ 
ririi  şi  ambiţiilor  lui  egoiste,  se  târăe  ca  un  şarpe  îna¬ 
intea  duşmanilor  săi,  lovind  ca  Brutus  în  binefăcătorii 
lui  de  eri! 

De  Hristos  se  lapădă,  ţara  şi-o  vinde,  onoarea  şi-o 
calcă  în  picioare  —  cel  orbit  de  mândrie  şi  iubirea  de  sine. 
Bolnav  şi  anormal  devine  cel  mândru,  creind  în  jurul 
lui  o  atmosferă,  care  pentru  un  suflet  smerit  este  insu¬ 
portabilă. 

Dar  iată  că  mândrul  Fariseu  din  sfânta  Evan¬ 
ghelie  de  azi  se  apropie  de  Dumnezeu,  se  roagă  şi-i 
mulţămeşte  pentru  binefacerile,  de  cari  l-a  învredniciţi: 

Aşa  este,  însă  vă  întreb :  unde  se  plămădeşte  această 
rugăciune  a  Iui  şi  care  este  adevăratul  ei  îndemn? 

Au  nu  vedeţi,  cum  stăpânit  de  mândrie  si  iubire 
de  sine,  el  se  ridică  cu  dela  sine  putere,  peste  Vameşul 
care  sta  lângă  el  ?  Se  crede  mai  bun,  mai  drept  şi  mai 
mult  decât  acesta,  satisfăcându  şi  astfel  vanitatea  sa  goală! 

Pentru  această  satisfacţie  şi  numai  pentru  aceasta, 
îi  mulţămeşte  el  lui  Dumnezeu! 

Şi  vă  asigur,  că  acest  Fariseu,  ca  toţi  fariseii  tim¬ 
pului  său  şi  fariseii  noştri  de  azi,  când  planurile  măririi 
şi  mândriei  lor  personale  şi  le-ar  crede  încrucişate  cu 
interesele  vitale  şi  inofensive  ale  altora,  ei  pentru  nimic 

altceva  n’ar  alergă  înaintea  lui  Dumnezeu  şi  nu  s’ar 
rugă,  decât  pentru  aceea:  ca  Dumnezeu  să  zdrobească 
şi  nimicească  pe  pretinşii  lor  duşmani ! 

Este  aceasta  rugăciunea  cea  adevărată?  Nul  Căci 
cuvintele  lui  izvorăsc  dintr’o  inimă  mândră  şi  făţarnică 
şi  nici  decum  nu  sunt  şopotul  curat  a  unui  suflet  plin 
de  umilinţă,  ca  cel  a  Vameşului  de  lângă  el! 

Înţelepţii  timpurilor  aveau  un  dispreţ  suveran  faţă 
de  mândria  omenească.  Solomon  spune:  «Omul  mândru 
este  urâciunea  lui  Dumnezeu»,  iar  Isus  Sirah  zice:  «în¬ 
ceputul  oricărui  păcat,  este  mândria!»  Mântuitorul  în 
chipul  cel  mai  strălucit  ne  arată  apoi  astăzi,  cât  de  urât 
e  cel  mândru  înaintea  lui  Dumnezeu,  rostind  cu  această 
ocaziune  şi  pedeapsa  mândriei:  «Tot  celce  se  înalţă, 
se  va  smeri!» 

Şi  câtă  urgie  n’a  coborât,  iubiţii  mei,  mândria  şi  iu¬ 
birea  de  sine  pe  pământ! 

Cercetaţi  paginile  nepărtinitoare  ale  istoriei  şi  veţi 
află  mii  de  argumente  pe  lângă  adevărul,  că  în  cele 
mai  multe  cazuri  mândria  a  fost  şi  este  cauza  râurilor 
de  sânge  şi  mărilor  de  lacrămi  ce  s’au  vărsat  în  cursul 
veacurilor  trecute.  Priviţi  şi  azi,  cum  mândria  şi  îngâm¬ 
farea  este  aproape  singura  stavilă  în  calea  păcii  şi 
apropierii  dintre  popor  şi  popor,  şi  dintre  om  şi  om. 

Iar  dacă  omenimea,  învingători  şi  învinşi,  ar  înţelege 
cuvintele  Mântuitorului  din  Sfânta  Evanghelie  de  azi, 
dacă  popoarele  ar  pluti  în  atmosfera  în  care  sta  sufletul 
Vameşului  de  azi,  cauza  tuturor  relelor  dintre  noi,  mân¬ 
dria  şi  trufia  omenească,  ar  dispăreâ  dela  sine,  aşâ  cum 
dispare  zăpada  târzie  din  faţa  razelor  soarelui  de  Maiu. 
Altfel  toată  zdroaba,  toată  truda  oamenilor  de  bine  va 
fi  o  continuă  încercare,  de  a  zidi  palate  pe  nisipul 
purtat  de  valurile  vieţii,  în  care  trăim. 

Iubiţii  mei !  Am  zugrăvit  patima  mândriei  şi  a  iubirii 
de  sine,  cari  îşi  întind  tot  mai  mult  braţele  lor  de  polipi, 
cătră  floarea  plăpândă  a  sufletului  nostru,  cătră  creşti¬ 
neasca  noastră  umilinţă,  pe  care  ca  să  o  salvăm  şi  prin 
ea  să  ne  salvăm  şi  sufletul,  trebue  să  ne  coborâm  în 


atmosfera  sufletului  plin  de  umilinţă,  al  vameşului  din 
Sfânta  Evanghelie  de  azi! 

Trebue  adecă,  să  ne  plecăm  cu  toată  smerenia 
vieţii  noastre  interne  înaintea  Atotsfinţenii,  Eternităţii  şi 
Atotputerniciei  dreptjudecătorului  nostru  Dumnezeu,  dând 
prin  rugăciune  o  expresie  vie  dependenţii  noastre  de 
marele  nostru  Creator  şi  Stăpân! 

Prin  smerenia  noastră  nu  vom  face  altceva,  decât 
ne  vom  reduce  la  adevărata  şi  reala  noastră  valoare! 

Ne  vom  cunoaşte  deci  pe  noi  înşi-ne,  prin  care 
cunoştinţă  de  sine  omul  devine  capabil  să  vadă  în  adân¬ 
cimile  sufletului  său  şi  sâ  se  ridice  totodată  spre  cul¬ 
mile  măririi  strălucitoare  a  lui  Dumnezeu! 

Pentruca  să  fiu  înţeles,  îmi  voiu  permite  istorisirea 
unei  întâmplări,  cum,  cel  mai  mândru  rege  al  timpului 
său,  în  momentul  când  el  îşi  cunoscii  micimea  lui  faţă 
de  Dumnezeu,  deveni  cel  mai  umil  muritor,  dând  cu 
lacrămi  în  ochi  expresie  înaintea  mulţimii  acestei  con¬ 
vingeri. 

Se  spune  că  mândrul  rege  a  Persiei,  Artaxerse,  por¬ 
nise  cu  formidabila  oaste  de  un  milion  şi  şase  sute  mii 
oameni  contra  Greciei.  La  Helespont  voind  să-şi  vadă 
imensa  mulţime  a  soldaţilor  săi,  dă  ordinul  să  i  se 
construiască  un  turn  înalt.  Incunjurat  de  generalii  şi 
curtenii  săi,  Artaxerse  se  urcă  în  vârful  turnului.  Privind 
semeţ  asupra  miilor  de  capete,  deodată  îi  trecu  prin 
minte,  că  din  întreaga  lui  oştire  în  decurs  de  o  sută 
ani,  nici .  un  om  nu  va  mai  vieţui.  Sub  influinţa  acestui 
adevăr  mult  grăitor,  mândrul  rege  cu  lacrămi  în  ochi 
îşi  mărturisi  nemernicia  şi  umilinţa  lui  în  faţa  atotpu¬ 
terniciei  şi  eternităţii  lui  Dumnezeu. 

Insă  ce  vom  face  noi,  iubiţii  mei,  ajunşi  odată  în 
faţa  curăţeniei  şi  strălucirii  lui  Dumnezeu?  Ce  vom  răs¬ 
punde  noi  atunci  acuzărilor  pe  cari  dreptmărturisitorul 
nostru  suflet  ni  le  va  arunca  în  faţă?  Sunt  sigur  şi 
convins,  că  nici  un  alt  răspuns  nu  ne  va  veni  pe  buze^ 
decât  cuvintele  rostite  de  Vameş  azi  înaintea  lui  Dum- 
mezeu:  «Doamne,  milostiv  fi  mie  păcătosului». 

Numai  simţind  şi  răspunzând  astfel  am  călcat  pe~ 
urmele  lui  Isus,  prototipul  umilinţii  şi  smereniei,  care  des¬ 
considerând  vocea  mândriei  şi  de  pe  cruce  se  roagă 
pentru  ceice  I  au  răstignit. 

Mărturisesc  vouă  de  încheiere,  iubiţii  mei,  credinţa 
mea :  că  linişte,  pace  şi  fericire  pe  acest  pământ  nu  se 
va  pogorî,  până  ce  dela  o  margine  Ia  cealaltă  a  pă¬ 
mântului  omenimea  nu- şi  va  încrucişa  mânile  pe  piept 
şi  cu  capul  plecat  nu  va  rosti  cu  sufletul  plin  de  cre¬ 
ştinească  umilinţă  cuvintele  puse  de  Mântuitorul  lumii 
pe  buzele  Vameşului :  «Doamne,  milostiv  fii  mie  păcă¬ 
tosului». 

Fie  dat  dela  Dumnezeu  ca  neamul  nostru  întregit 
prin  atâtea  jertfe  şi  suferinţe  să  găsească  această  cale 
a  mântuirii  şi  fericirii,  urmând  cuvintele  Apostoiui  Petru 
care  zice:  «Fiţi  toţi  înpodobiţi  cu  umilinţă,  că  Dum¬ 
nezeu  smeriţilor  le  dă  dar,  înălţându-i  la  timpul  cuvenit!» 
Amin.  Preotul  militar:  J.  Dăncild. 


Pregătirea  Mântuitorului  pentru  păşirea  sa  publică. 

(Meditaţie). 

Multă,  foarte  multă  vreme  Domnul  a  dus  o  vieaţă  retrasă, 
ascunsă,  deşi  avea  cele  mai  desăvârşite  însuşiri  de  a  propo- 
vedul,  de  a  ieşi  la  iveală  şi  a  atrage  asupra  sa  atenţiunea  lumii: 
dar  El  aşteaptă,  aşteaptă  cu  răbdare  până  Ii  veni  chemarea 
din  partea  Tatălui  ceresc.  Nu  se  îmbulzeşte,  cum  facem  noi 
oamenii,  cari  nu  ştim  aşteptă  până  ne  vine  rândul.  Noi  ne 
socotim  destoinici  şi  potriviţi  la  orice  şi  mai  ales  indispensabili 
oriunde.  Despre  El  spune  aşâ  de  frumos  Sf.  Apostol  Pavel :  *Şi 
nimeni  singur  nu-şi  ia  lui-şi  cinstea,  ci  cel  chemat  de  Dum¬ 
nezeu  ca  şi  Aaron.  Aşâ  şi  Hristos  nu  singur  pe  sine  s’a  pro¬ 
slăvit  a  fi  arhiereu,  ci  cela  ce  a  grăit  cătră  dânsul...  (Evr.  5, 
4).  Cât  de  caracteristică  este  această  aşteptare  liniştită  a  dum- 
nezeescnlui  Mântuitor;  talente  rari  să  le  îngroape,  —  aşâ  zicând 
—  de  dragul  de  a  se  lăsă  cu  totul  în  voia  lui  Dumnezeu!  Insă 

EI  ştia  că  preamărirea  Iui  Dumnezeu  se  face  prin  împlinirea- 
voiei  Lui  sfinte.  De  aceea,  cu  aceiaş  energie  de  voinţă,  şi-a 
jertfit  însuşirile  atât  de  alese  într'o  vieaţă  ascunsă,  dupăcum  şi-Ie-a 
descoperit  mai  apoi  In  vîeafa  sa  publică,  pentrucă  aşă  eră  voia 
Tatălui  său  ceresc. 

Şi  cum  a  petrecut  El  în  acest  răstimp  de  vieaţă  retrasă? 
«A  început  a  face  şi  a  învăţă...»  (Fapte  1.  1).  învăţă  prin  pilda 
vieţii  sate.  Aşă  trebue  şi  ceice  se  pregătesc  pentru  apostolia 
Domnului,  chiar  şi  până  nu  au  încă  prilejul  de  a  se  afirmă  în 
public,  să  se  exercite  în  ceeace  vor  fi  chemaţi  să  vestească  de 
pe  amvon  poporului,  ca  să  se  dedeâ  a  cunoaşte  greutăţile  vieţii 
creştineşti  şi  ca  la  vreme  să  poată  propoveduî  cu  deplină  în¬ 
dreptăţire,  ca  nu  cumva  să  Ii  se  poată  aruncă  imputarea:  Doc¬ 
tore  vindecă-te  pe  tine  însu-ţi  (Luc.  4.  23).  Ei  trebue  să  se  pre¬ 
gătească  prin  rugăciune  stăruitoare  şi  studiu  îndelungat,  ca  să-şi 
poată  plin)  înalta  misiune. 

In  urma  chemării  Tatălui  ceresc,  Maria  trebue  să  renunţe 
la  împreună  petrecerea  cu  Fiul  ei  îsus.  Isus  se  desparte  de  ea. 
Această  despărţire  a  fost  o  dureroasă  jertfă  din  partea  Măriei, 
dar  din  iubire  cătră  Domnul  ea  o  aduce  bucuros.  Abiă  acum 
se  ridică  la  adevărata  lor  valoare  cuvintele  lui  Isus:  «Au  n’aţi 
ştiut  că  întru  cele  ce  sunt  ale  Tatălui  meu  se  cade  mie  să  fiu». 
(Luc  2.  49). 

Conlucrarea  Domnului  pentru  păşirea  sa  publică.  Cum 
îşi  începe  Isus  activitatea  de  învăţător?  întâi  cu  un  act  al  umi¬ 
lirii  de  sine.  Se  duce  Ia  Sfântul  loan  Botezătorul  ca  să  pri¬ 
mească  dela  el  botezul  pocăinţii.  Domnul  se  arată  ceeace  nici¬ 
decum  nu  eră.  Şi  noi  ne  străduim  să  apărem  de  multeori 
ceeace  nu  suntem.  Din  vanitate  vrem  să  ne  arătăm  învăţaţi, 
virtuoşi,  înţelepţi  ş.  a.  m.  Isus  vrea  se  apară  ca  un  păcătos, 
deşi  nu  eră.  De  ce  oare  vrea  Domnul  să-şi  înceapă  cariera 
de  învăţător  al  lumii  cu  un  astfel  de  act  al  umilinţei?  Pentrucă 
celui  smerit  Dumnezeu  îi  dă  dar.  Dumnezeu  revarsă  binecu¬ 
vântarea  sa  peste  lucrul  tău  când  te  umileşti,  pentrucă  cei  umilit 
vrea  mărirea  lui  Dumnezeu;  are  privirea  ţintă  spre  Domnul,  pe 
când  îngâmfatul  nu  caută  decât  mărirea  sa  proprie.  Acestuia 
şi  «celor  mândri  Domnul  le  stă  împotrivă,  iar  celor  smeriţi  le 
dă  har»  (lac.  4.  6)  şi  sprijineşte  vieaţa  lor.  Apoi:  noi  nu  suntem 

decât  unelte  fn  mâna  lui  Dumnezeu.  Unealta  execută  gândul 
şi  voinţa  meşterului,  cu  atât  mai  bine  şi  mai  deplin,  cu  cât 
vine  mai  des  In  contact  cu  el,  cu  cât  mai  mult  se  învârte  în 
mâna  iui. 

Cel  smerit,  care  nu  se  încrede  numai  în  puterile  sale,, 
conştient  de  slăbiciunea  şi  săiăcia  sa,  se  alipeşte  cu  totul  de 
Dumnezeu,  pe  când  îngâmfatul  se  crede  că  poate  sta  singur 
pe  picioarele  lui,  se  radină  numai  pe  iscusinţa  sa:  de  aceea  e 
mai  mare  sporul  celui  dintâi  decât  al  acestuia,  după  cum  ne 
arată  de  atâteaori  experienţa.  Câte  n’au  săvârşit  întru  mărirea 
lui  Dumnezeu  sfinţii  în  umilinţa  lori 

Sf.  Ioan  Botezătorul  vede  pe  [sus  venind  şi  recunoaşte 
în  el  pe  Mesia.  In  umilinţa  lui  se  sfiieşte  să  Împărtăşească  bo¬ 
tezul  Mielului  nevinovat  Plin  de  sfiială,  conştient  de  nevrednicia 
sa,  izbucneşte  în  cuvintele:  «eu  am  trebuinţă  a  mă  boteză  dela 
ţine  şi  tu  vii  cătră  mine»  (Mat.  3,  14).  Tu  vii  la  minei  Cât  de 
des  are  preotul  prilejul  să  rostească  acest  cuvânt  în  toată  umi¬ 
lirea  şi  ruşinarea  de  sine.  Când  în  scaunul  mărturisirii  fii  du¬ 
hovniceşti  îşi  fac  scrupule,  se  frământă  şi  se  învinovăţesc  pentru 
păcate  foarte  neînsemnate,  pe  când  el  este  în  deplină  conştiinţă 
a  vinovăţiilor  sale  mari.  De  câteori  trebuie  să-şi  aducă  aminte 
venind  în  atingere  cu  servitori  vrednici,  cu  ţărani  de  omenie, 
cu  bolnavi,  cari  duc  o  vieaţă  aspră  împreunată  cu  năcazuri  şi 
lipsă  şi  totuşi  sunt  aşa  de  cu  totul  plecaţi  Domnului,  răbdători 
şi  mulţumiţi,  pe  când  el  preotul  este  egoist,  vânător  de  plăceri, 
leneş  în  toate.  Dar  Domnul  stărue  ca  Ioan  să-l  boteze  şi  Bo¬ 
tezătorul,  oricât  de  greu  îi  veneâ,  se  supune,  ascultă  şi  înde¬ 
plineşte  botezul,  arătând,  prin  această  supunere,  câ  smerenia 
lui  a  fost  cu  adevărat  sinceră. 

Tatăl  ceresc  răsplăteşte  umilirea  de  sine  a  dumnezeescului 
Mântuitor.  Cerurile  se  deschid,  Duhul  sfânt  se  pogoară  în  chip 
de  porumb  şi  se  aude  glas  din  cer:  «acesta  este  fiul  meu  cel 
iubit  întru  carete  bine  am  voit»  (Mat  3.  17).  Şi  ochii  tuturora 
s’au  îndreptat  spre  Domnul.  El  însă  se  fereşte  de  această  mă¬ 
reaţă  conlucrare  şi  însoţit  de  spiritul  sfânt  se  duce  în  pustie. 

Pregătirea  mai  de  aproape.  Ai  crede  că  Domnul  a 
fost  pe  deplin  pregătit  pentru  diregătoria  de  a  învăţă  în  public, 
pentrucă  petrecuse  atâta  vreme  Intr’o  vieaţă  ascunsă  şi  sfântă 

şi  eră  plin  de  har,  plin  de  ştiinţă  şi  Înţelepciune  dumnezeiască. 
Totuşi  mai  tace  o  lungă  pregătire  prealabilă,  se  retrage  patru¬ 
zeci  de  zile  tn  pustie,  unde  se  dă  cu  totul  rugăciunii,  concen¬ 
trării  sufleteşti  şi  tăcerii  adânci,  petrece  In  post  şi  supune  trupul 
său  asprimilor  de  vieaţă.  Voiâ  să  ne  dea  prin  aceasta  o  pildă 
cum  trebuie  să  ne  pregătim  şi  noi  conştienţios  prin  rugăciune 
şi  concentrare  pentru  lucrul  de  apostolie,  să  ne  gândim  şi  con¬ 
cepem  predicile  şi  îndemnurile  cătră  popor  aşâ  ca  şi  cum  am 
sta  de  faţă  cu  Dumnezeu,  căruia  să-i  cerem  dar  şi  binecuvântare 
căci  «nici  celce  sădeşte  este  ceva,  nici  celce  udă,  ci  Dumnezeu 
celce  dă  creşterea»  (1.  Cor.  3.  7). 

Îndeosebi  El  vrea  să  ne  arate  de  câtă  importanţă  sunt 
pentru  vieaţa  de  apostolie  traiul  aspru,  petrecerea  în  post  şi 
pocăinţă.  Cât  de  mult  sprijinesc  acestea  rugăciunea,  o  întăresc 
şi  o  fac  roditoare.  De  aceea  spune  Învăţătorul  ucenicilor  săi 
când  eî,  după  toate  strădaniile,  nu  putură  scoate  duhul  rău 
dintr'un  om:  «acest  neam  cu  nimic  nu  poate  ieşi  fără  numai 
cu  rugăciune  şi  cu  post»  (Marc.  9.  29).  Dedarea  la  pocăinţă  şi 
înfrânare  este  pentru  aceea  de  importanţă  şi  de  recomandat 
în  vieaţa  de  păstorire  a  sufletelor,  pentrucă  unealta  devine  cu 
atât  mai  de  folos  in  mâna  meşterului  cu  cât  i  se  potriveşte  mai 
bine  în  mână,  cu  cât  e  mai  îndemânatică.  Această  îndemânare  şi 
bună  potrivire  se  promovează  prin  înfrânarea  şi  stăpânirea  pa¬ 
timilor  şi  a  sensualismului,  cari  ne  despart  de  Hristos  şi  ne  pun 
în  contradicţie  cu  spiritul  şi  cu  principiile  sale.  Acest  cuvânt 
se  verifică  pe  deplin  şi  prin  experienţa  vieţii.  Toţi  bărbaţii  mari 
ai  timpului  apostolic,  şi  ai  vieţii  bisericeşti  peste  tot,  au  fost 
oameni  ai  înfrânării  şi  ai  lăpădării  de  sine.  Şi  pe  lângă  aceasta 
spiritul  de  pocăinţă  şi  de  înfrânare  împrumută  preotului  şi  un 
deosebit  prestigiu  în  ochii  credincioşilor  săi.  El  le  apare  ca  un 
bărbat  de  condiţie  superioară,  dacă  ştie  să  se  înfrâneze  mai  mult 
decât  alţii,  să  pună  hotar  poftelor  şi  dorinţelor  sale  mai  nainte 
de  a  pune  ele  stăpânire  asupra  lui. 

In  timpul  cât  Domnul  petrece  în  post  şi  rugăciune  fu  ispitit. 
Dacă  duhul  cel  rău  a  îndrăznit  să  încerce  a  ademeni  pe  Domnul 
şi  Mântuitorul  nostru,  ce  minune,  dacă  se  apropie  şi  de  noi. 
Nici  un  loc,  nici  un  timp  şi  nici  un  fel  de  ocupaţie,  ori  cât  de 
sfântă  ar  fi,  nu  ne  scuteşte  de  ispită.  Să  fim  pregătiţi  la  aceasta: 

«Când  vrei  să  te  apropii  să  slujeşti  Domnului  Dumnezeu,  gă- 
teşte-ţi  sufletul  tău  spre  ispită».  (lisus  Sirah  2,  1.)  Dumnezeu 
ne  trimite  ispitele  şi  cercările  din  felurite  pricini,  de  o  parte 
casă  ne  examineze  (Iov.  12, 13)  de  alta  ca  să  ne  dea  ocazie- 
a  spori  In  vârtuţi  şi  a  ne  întări  tot  mai  mult  în  ele:  pentrucă 
în  furtuni  îşi  vâră  arborele  tot  mai  adânc  rădăcinile,  ca  să  se 
poată  ţineâ  mai  bine  şi  mai  sigur  şi  să  poată  sta  biruitor  în 
potriva  ori  cărei  năvale;  ele  ne  sunt  trimise  ca  să  ne  dea  prilej 
de  a  ne  câştigă  mai  mari  merite,  dar  uneori  ni  se  dau  şi  ca 
pedeapsă  pentru  lipsa  de  credinţă  şi  pentru  greşelile  săvârşite,. 

Prin  pilda  sa  Domnul  ne  învaţă  cum  să  stăm  împotriva 
Ispitire!.  Nu  se  joacă  cu  ispita,  ci  dela  început  i-se. împotriveşte 
cu  hotărâre.  O  înlătură  punându-şi  înainte  cuvântul  lui  Dum¬ 
nezeu  şi  urmărind  cu  tanacitate  drumul  spre  chemarea  sa, 
Aşă  trebue  să-i  stăm  şi  noi  împotrivă  prin  credinţă  vie,  după 
îndemnul  apostolului  Petru:  «staţi  împotrivă  întăriţi  fiind  în  cre¬ 
dinţă»  (1.  Petru  5,  9).  Tot  aşa  ne  recomandă  credinţa  sf.  ap.  Pavel 
vorbind  de  înarmarea  luptătorului  pentru  Hristos:  «Preste  toate 
luând  pavăza  credinţei,  cu  care  veţi  puteâ  stinge  toate  segeţile 
vicleanului  cele  aprinse».  (Efes.  6.  16).  Din  ispitirea  Domnului 
mai  vedem  clar  mai  ales  în  ce  direcţii  se  încercă  vrăşmaşul 
să  ne  ispitească.  încearcă  să  ne  aţâţe  sensualismul,  să  ne 
trezească  râvna  de  avere,  să  ne  alimenteze  egoismul. 

Pe  urma  biruinţei  desăvârşite  asupra  ispitelor  veni  mângâ¬ 
ierea  cerească:  îngerii  au  venit  la  dânsul  şi  slujeau  Lui  (Mat.  4, 1 1). 
«Atunci  J-a  lăsat  pe  el  diavolul».  Ruşinat  se  retrase  duhul  răutăţii 
dela  Domnul,  dar  nu  pentru  totdeauna,  ci  «până  la  o  vreme» 
(Luca  4.  13).  Eră  numai  un  armistiţiu.  Nu  putem  fi  nici  odată 
fără  grijă  ori  cât  de  strălucită  ne-ar  fi  biruinţa  asupra  ispitelor. 
Vrăşmaşul  ne  atacă  de  nou  cu  îndârjire  ori  cu  înşelăciune, 
poate  tocmai  când  mai  puţin  ne-am  aşteptat.  Să  avem  mereu 
înaintea  ochilor  povaţa  Domnului:  Priveghiaţi  şi  vă  rugaţi  ca 
să  nu  cădeţi  In  ispită»  (Mat.  26,  41)  ca  si  aceea  a  ap.  Pavel: 
«cu  frică  şi  cu  cutremur  mântuirea  voastră  să  o  lucraţi»  (Filips.  2, 12). 

Astfel  pregătit  îşi  începe  Mântuitorul  propoveduirea  sa  în 
lume  şi  cu  ce  intenţiune  măreaţă!  Singur  numai  pentru  mă¬ 
rirea  lui  Dumnezeu,  Tatăl  Său  ceresc,  şi  din  dragoste  cătră  noi,, 
sărmanul  neam  omenesc.  Şi  a  vesit  cuvântul  cu  râvna  cea 


mai  mare,  împodobit  cu  toate  virtuţile,  ca  să  poată  împrumută 
cuvintelor  învăţăturii  sale  cea  mai  deplină  autoritate.  Acest  chip 
al  învăţătorului  trebue  să  trăiască  viu  şi  statornic  înaintea  ochilor 
noştri,  căci  «precum  m'a  trimis  pe  mine  Tatăl  şi  eu  trimit  pe 
voi»  (loan  20,  21).  Şi  atunci  vom  fi  şi  noi  adevăraţi  trimişi 
vrednici  ai  Domnului. 

(După  Hurter).  Preot.  P.  Moruşca. 


MIŞCAREA  LITERARA. 

Soziale  Fraged  In  Urchristentum,  de  Dr.  Ernsi  Lohmeyer, 
profesor  la  universitatea  din  Breslau.  1921.  Editura  Quelle  & 
Mayer.  Leipzig,  p.  136. 

Cu  toate  că  în  monumentala  sa  operă  «Die  Soziallehren 
der  christlichen  Kirchen»  prof,  E.  Troeltch  dela  Berlin  a  epuizat 
aproape  teza  care  formează  şi  fondul  cărţii  despre  care  vorbim 
la  locul  acesta,  ştiinţa  contimporană  nu  încetează  să-şi  facă  din 
Evanghelia  Mântuitorului  obiectul  celor  mai  vaste  cercetări  — 
privindu-o  mai  ales  din  laturea  ei  socială. 

Lohmeyer  îşi  limitează  cercetările  asupra  creştinismului 
primitiv  şi  asupra  atitudinii  acestuia  faţă  de  problema  socială. 

Autorul  distinge  în  acest  creştinism  primitiv  trei  epoce. 
Cea  dintâi  e  marcată  prin  caracterul  profeţiei  lui  Isus  şi  a  aposto¬ 
latului  marelui  său  învăţăcel,  Pavel,  in  care  creştinismul  dove¬ 
deşte  o  completă  indiferenţă  faţă  de  raporturile  sociale  dintre 
oameni.  Profeţia  lui  Isus  despre  împărăţia  lui  Dumnezeu  fiind 
de  natură  iraţională,  prin  excelenţă  religioasă,  realizarea  ei  prac¬ 
tică,  în  concepţia  vremii,  nu  eră  pusă  în  directă  funcţie  de 
succesiva  schimbare  a  împrejurărilor  externe,  materiale,  ale  vieţii, 
ci  în  funcţie  de  o  completă  prefacere,  înnoire  internă  —  a  sufle¬ 
tului  omenesc. 

In  concepţia  creştinătăţii  primitive  evanghelia  lui  Isus  eră 
asociată,  sau  poate  mai  exact:  suprasocială. 

Cu  toate  acestea  apostolatul  lui  Pavel  trădează  deja  o  vă¬ 
dită  tendinţă  de  raţionalizare  a  evangheliei,  care  devine  astfel 
şi  un  factor  de  vieaţă  socială,  cu  o  nuanţă  de  caracter  negativ. 
Acest  caracter  se  accentuiază  în  perioada  a  doua,  care  încheie 
veacul  apostolic;  iar  pe  ia  jumătatea  veacului  al  doilea,  creşti¬ 
nismul  vede  in  ascetism  ultima  şi  suprema  realizare  a  idealului 
de  vieaţă.  Prin  această  interpretare  practică,  evanghelia  lui 
Isus  devine  antisocială. 

Dupăcum  vedem  autorul  nu  expune  decât  partea  istorică 
•a  chestiunii,  fără  să  ia  o  categorică  atitudine  personală,  ori  să 

reliefeze,  In  chip  quasi-dogmatic,  lalurea  socială  a  evanghelie? 

—  aşâ  cum  o  înţelegem  astăzi. 

Lucrarea  lui  Lohmeyer  excelează  printr’o  clară,  documen¬ 
tată  şi  totuşi  concisă  expunere.  Foarte  interesante  şi  instructive 
sunt  »polegomenele>  prin  cari  introduce  pe  cititor  în  structuri 
economică  şi  socială  a  lumii  iudeo-greco-romane.  Ele  au  darul 
de  a  explică  multe  din  cuvintele  Mântuitorului,  dar  mai  ales 
ale  sf.  Aoostol  Pavel.  Aşâ,  de  pildă,  fără  cunoaşterea  felului  în 
care  se  făceâ  în  antichitate  răscumpărarea  sclavilor,  nimeni  nu 
va  puteâ  pătrunde  In  profunditatea  genuină  a  ideii  pauline 
despre  < răscumpărarea »  omului  din  robia  păcatului  —  prin  preţul 
vieţii  lui  Isus  cel  răstignit.  N.  Colan. 

* 

Papism  şi  Ortodoxism  în  Ardeal  sau  profiră  şi  cunună, 
de  spini.  Studiu  statistic- bisericesc,  de  Un  om  al  Bisericii :  Arad, 
pp.  95.  Preţul  Lei  12. 

Acest  nou  studiu  asupra  raporturilor  confesionale  în  Ardeal 
lămureşte  acum  situaţia  materială  a  diferitelor  Biserici  şi  in  special 
a  catolicismului  faţă  cu  Biserica  ortodoxă.  Se  arată  cu  cifre, 
ce  nu  îngâdue  răstălmăcire,  câtă  nedreptate  ni  s’a  făcut  în  trecutul 
de  asuprire  străină;  nedreptate  ce  se  menţine  şi  acum,  nu  numai 
in  desavantagiul  Bisericii  ortodoxe,  dar  mai  ales  în  detrimentul 
intereselor  naţionale  şi  de  stat. 

Stăpânirea  maghiară  în  cursul  vremii  a  îmbrăcat  cu  toate 
favorurile  catolicismul  susţinător  de  stat  unguresc,  chemat  să 
sfărâme  corabia  de  mântuire  a  naţionalismului  nostru  românesc, 
care  a  fost  ortodoxia.  Şi  când  a  izbutit  să  ne  frângă  în  două, 
statul  a  dotat  cu  averi  întinse  episcopiile  unite,  a  subvenţionai 
cu  sume  mari  din  vistieria  sa  aceste  centre  bisericeşti  şi  a  pus 
sub  patronajul  feluritelor  instituţii  de  stat  parohiile  greco-catolice, 
dând  astfel  în  mâna  vrăşmaşilor  ortodoxiei  cea  mai  straşnică  armă, 
banul  ispititor.  Şi  cârmuitorii  bisericii  papiste,  Unguri  ca  şi 
Români,  deopotrivă,  au  ştiut  să  o  întrebuinţeze  cu  deadinsui; 
deoparte  ca  să-şi  mărească  prestigiul,  de  alta  ca  să  ne  umilească 
şi  slăbească  pe  cei  rămaşi  neclătiţi  in  credinţă  şi  neînfrânţi  in 
naţionalism. 

Situaţia  creiată  dincoace  de  Carpaţi  de  vrăşmaşii  credinţii 
şi  ai  fiinţii  noastre  româneşti  ,se  menţine  şi  acum  aproape  în 
acelaş  raport,  ca  şi  în  trecut.  împotriva  acestor  stări  de  lucruri 
e  o  aspră  strigare  studiul  acesta,  din  care  ajunge  să  amintim 
o  singură  constatare  cu  privire  la  moşiile  bisericeşti :  Din  moşiile 
catolice  de  fiecare  şase  suflete  latine  se  ajungea  un  jugăr  cata- 
stral;  la  uniţi  români  e  aproape  acelaş  raportul:  cu  şapte  suflete, 

—  pe  când  Românilor  ortodocşi  le  reveneâ  câte  un  jugăr  tot  la 
câte  una  mie  şapte  sute  şaptezeci  şi  şapte  de  suflete! 

Pentruca  să  vezi  cura  eră  întrebuinţat  acest  mijloc  şi  cum 
mai  este  el  folosit  şi  azi  Împotriva  ortodoxiei  şi,  deci,  împotriva 
majorităţii  covârşitoare  a  cetăţenilor  susţinători  de  stat,  trebuie 
să  citeşti  cu  luare  aminte  desvălirile  pe  cari  le  face  studiul,  de 
care  ne  ocupăm. 

Sunt  lucruri  de  gravitatea  cărora  nici  nu  ne  am  dat  seama 
până  acum;  dar  peste  cari  nu  mai  pot  trece  în  tăcere  nici  fiii 
bisericii  ortodoxe  şi  nici  guvernanţii  ţârii,  fără  a  se  face  vinovaţi 
de  grea  răspundere  pentru  viitor. 

Este  de  datoria  noastră  preoţească  să  facem  ca  să  se  răs¬ 
pândească  cât  mai  mult  broşura  aceasta,  chemată  să  facă  lumină 
fntr’o  mulţime  de  lucruri  de  extremă  importanţă,  mai  ales  acum 
când  ţara  se  găteşte  să  se  aşeze  pe  temelii  noui. 

Se  poate  aveâ  dela  librăria  arhidiecezană  din  Sibiiu  şi  cea 
diecezană  din  Arad. 

* 

Biblioteca  societăţii  clerului  prahovean  «Caritatea» 
Nr.  1 ;  Strâduinţi  şi  jertfe  tn  via  Domnului,  Ploieşti  1923 
pp.  25.  —  Cuprinde  actul  de  frumoasă  donaţiune  (600,000  Lei) 
a  dlui  I.  G.  Rainoff  şi  Ana  P.  Boiciu,  pentru  a  se  putea  Începe 
clădirea  căminului  Societăţii  clerului  prahovean  tn  Ploieşti.  Acest 
cămin  va  fi  chemat  să  adăpostească  pe  infirmii  lipsiţi  de  mijloace, 
să  cuprindă  o  sală  de  conferinţe  publice,  o  bibliotecă  populară, 
o  şcoală  de  cântăreţi  bisericeşti,  un  internat  pentru  elevii  săraci 
dar  silitori,  un  cămin  pentru  găzduirea  feţelor  bisericeşti.  So¬ 
cietatea  mai  urmăreşte  tipărirea  şi  răspândirea  in  masa  poporului 
de  cărţi  şi  broşuri  de  cuprins  religios  moral,  social  şi  patriotic- 
naţional. 

Broşura  mai  cuprinde  cuvântarea  preşedintelui  ia  serbarea 
patronilor  societăţii  din  acest  an,  precum  şi  darea  de  seamă 
asupra  stării  morale  şi  materiale  a  societăţii  pe  anul  1921 — 1922. 
Ele  arată  silinţele  desfăşurate  de  preoţimea  prahoveană,  In  de¬ 
curs  de  42  de  ani,  de  când  există  societatea  «Caritatea». 

Preoţimea  unui  singur  judeţ  este  In  stare  a  iniţiâ  opere 
atât  de  frumoase;  ce  n’am  puteâ  face,  când  organizaţiile  răzleţe 
din  întreaga  ţară  şi-ar  uni  forţele  Intr’o  Asociaţie  generală,  ieşită 
din  voinţa  tuturora  şi  sprijinită  de  întreg  clerul  ortodox . 

* 

Români  ori  Uniţi?  Invederarea  purtării  neromâneşti  a 
vlădicilor  Români  uniţi  cu  prilejui  serbărilor  încoronării  dela 
Alba-iulia  a  Maiestăţilor  Lor  Regelui  şi  Reginei,  In  ziua  de 
15  Octomvrie  1922,  de  loan  Mihălcescu,  profesor  la  facultatea 
de  teologie  din  Bucureşti.  Bucureşti  1922  p.  22.  Preţul  2  Lei. 


64 


Este  o  culegere  şi  comentare  a  articolelor  de  gazetă,  scrise 
atunci,  sub  dureroasa  impresie  pe  care  au  făcut-o  atitudinea 
'vlădicilor  uniţi  asupra  tuturor  Românilor  adevăraţi  şi  a  oamenilor 
•de  bine. 

Autorul  se  întreabă:  Ce  zice  clerul  şi  poporul  român  unit 
<le  purtarea  căpeteniilor  sale  bisericeşti?  Şi  încheie  cu  îndemnul: 
«Luaţi  bine  seama  şi  lucraţi  numai  cum  vă  va  dictă  cugetul 
vostru  drept,  cugetul  de  buni  români...  dacă  unirea  bisericească 
cu  Roma  vă  duce  la  desbinare  naţională  de  fraţii  voştri  de  un 
sânge  şi  o  limbă,  lepădaţi-vă  de  ea  ca  de  ceva  necurata. 

Acelaş  gând,  ce  stăpâneâ  pe  toată  suflarea  românească  cu 
dreaptă  cumpănă  la  judecată.  Dar  cum  firea  românească  este 
Îngăduitoare  şi  reprezentanţii  bisericii  unite,  crescuţi  de  iezuiţi, 
mari  meşteri  de  a-şi  salvă  situaţia;  toate  au  rămas  in  ogaşa 
veche.  Şi  asta  le  dă  curaj  şi  îndrăzneală  tot  mai  mare,  la  ieşiri 
necumpătate  împotriva  ortodoxiei  şi  a  statului  nostru  ortodox, 
iăcând  apologia  papismului  «singur  mântuitor». 

Se  va  sfârşi  odată  îndelunga  răbdare  a  bisericei  ortodoxe 
şi  a  celor  peste  13  milioane  credincioşi  ai  săi,  faţă  de  acţiunea 
primejdioasă  de  proselitism  papistaş?  Preot  M. 


CRONICA  B1SERICEASCA-CULTURALĂ. 

Concordatul  dintre  Vatican  şi  Letonia.  In  ziua  de  30 
Noemvrie  1922  s’a  ratificat  la  Roma  Concordatul  dintre  Vatican 
şi  Republica  letonă,  concordat  în  vârtutea  căruia  Biserica  pa- 
pistă  câştigă  «o  situaţie  absolut  privilegiată,  cum  nu  are  nici 
în  ţările  cele  mai  catolice».1 

Concordatul  cuprinde  21  de  articoli.  Cel  dintâi  fixează 
deplina  libertate  a  cultului  catolic  în  ţară.  Riga  devine  reşedinţa 
Arhiepiscopului  de  naţionalitate  letonă,  de  care  va  atârnă  unul 
sau  doi  episcopi  auxiliari  de  aceeaş  naţionalitate.  Arhiepiscopul 
va  fi  numit  de  sf.  Scaun  şi  va  fi  întărit  de  guvernul  leton  — 
dacă  nu  vor  fi  piedeci  de  natură  politică  împotriva  candidatului. 
Ouvernul  leton  se  obligă  să-şi  dea  concursul  la  constituirea 
capitlului  din  Riga,  să-i  dea  Arhiepiscopului  o  catedrală  şi  o  re¬ 
şedinţă  «convenabilă»  şi  să  pună  la  dispoziţia  Consistorului  o 
clădire. 

Numirea  clerului  catolic  e  rezervată  Arhiepiscopului.  Can¬ 
didaţii  la  preoţie  sunt  scutiţi  de  armată  şi  de  serviciile  civile 
incompatibile  cu  demnitatea  preoţească.  Învăţământul  în  se- 

*  Revista  Europa  orientale »  Nr.  1  din  1923.  Articolul  La  Santa 
Sede  e  la  Lettonia. 

minării  se  va  predă  in  limba  letonă,  afară  de  filosofie  şi  de 
ştiinţa  prin  escelenţă  sacră. 

La  timpul  oportun  guvernul  va  iuâ  contact  cu  Vaticanul 
pentru  a  se  înţelege  asupra  înfiinţării  unui  Colegiu  leton  la 
Roma,  unde  Arhiepiscopul  va  trimite  pe  seminariştii  mai  distinşi 
(1  —  Nota  cronicarului).  In  caz  de  insuficienţă  a  clericilor  letoni 
Arhiepiscopul  poate  chiemâ  şi  preoţi  de  altă  naţionalitate  — 
fără  metehne  politice.  Canonicii,  decanii  (directorii  de  seminar) 
şi  parohii  titulari  însă  vor  puteâ  fi  numai  letoni.  Societăţile 
catolice  vor  fi  recunoscute  de  Stat.  Bisericile  şi  cimitirile  ca* 
tolice  sunt  proprietăţi  inalienabile  ale  Bisericii  catolice:  Li  se 
recunoaşte  imunitatea  şi  sunt  scutite  de  impozit.  Se  recunoaşte 
independenţa  tribunalelor  eclesiastice.  In  cauze  penale,  prevă¬ 
zute  de  codul  civil,  clerici  inculpaţi  vor  fi  judecaţi  de  tribunalele 
civile;  Arhiepiscopul  va  aveâ  insă  dreptul  să-şi  trimită  şi  re¬ 
prezentanţi  de-ai  săi.  Preoţii  condamnaţi  la  închisoare  îşi  vor 
ispăşi  pedeapsa  într’o  mănăstire. 

Acestea  sunt  stipulaţiunile  concordatului,  care  va  aveâ  pu¬ 
tere  de  lege  pe  timp  de  trei  ani. 

Presa  protestantă  —  germană  şi  franceză  deopotrivă  —  a 
întâmpinat  acest  concordat  cu  cele  mai  legitime  proteste  la 
adresa  cârmuirii  letone,  care  s’a  grăbit  să  aranjeze  situaţia  de 
drept  a  Bisericii  catolice  şi  anume  printr’un  « concordat  tres 
favorable  aux  interets  protestans »  («L’Evangile  et  Liberte»  din 
20  Dec.  1922),  câtă  vreme  Biserica  protestantă,  ai  cărei  credin¬ 
cioşi  formează  două  treimi  din  populaţia  Letoniei  şi  Biserica 
ortodoxă,  în  zadar  aşteaptă,  de-atâta  vreme,  aceUş  lucru.  Astfel 
ultimul  buget  al  statului  prevede  4  milioane  pentru  Biserica 
papistă,  care  e  în  disparentă  minoritate  şi  abeâ  un  milion  şi 
jumătate  pentru  toate  celelalte  Biserici  din  ţară.  Preoţii  catolici 
sunt  plătiţi  de  Stat,  iar  ai  celorlalte  confesiuni  sunt  susţinuţi  de 
proprii  ior  credincioşi.  Bunurile  Bisericii  ortodoxe  sunt  confiscate 
pentru  a  fi  trecute  tn  posesiunea  celei  catolice:  astfel  Catedrala 
ortodoxă  din  Riga,  averile  mănăstireşti ,  edificiile  şcolare  etc. 

Situaţia  revoltător  de  privilegiată,  smulsă  de  diplomaţia 
Vaticanului  pe  seama  Bisericei  sale,  din  inconştienţa  sau  con¬ 
ştiinţa  diabolică  a  actualului  regim  leton,  compus  în  majoritatea 
lui  din  elemente  jidoveşti  sau  francmasone,  dovedeşte  încă  odată, 
până  la  evidenţă,  că  papismul  nu  poate  pătrunde  decât  «pes¬ 
cuind  In  tulbure»,  şi  subjugând  pe  alţii. 

Fi-vom  oare  aşă  de  cuminţi,  să  învăţăm  ceva  şi  din  istoria 
acestui  concordat? 

* 

Congresul  delegaţilor  preoţim!!  ortodoxe  din  ţară.  in 

zilele  de  7,  8  şi  9  c.  a  avut  loc  la  Bucureşti  congresul  dele¬ 
gaţilor  preoţim»  ortodoxe  din  întreagă  ţara.  El  a  fost  convocat 
din  iniţiativa  păr.  prof.  universitar  Popesca  Mălăieşti,  în  special 
pentru  organizarea  preoţimii  într’o  asociaţie  generală  şi  pen- 
truca  preoţimea  noastră  să  ia  o  categorică  atitudine  faţă  de  felul 
în  care  se  va  legifera  prin  noua  constituţie  raportul  dintre  Bi¬ 
serica  ortodoxă  şi  Stat. 

La  deschidere  şi  în  parte  şi  la  desbateri  au  fost  de  faţă  şi 
I,  P.  S.  S.  Mitropolitul  Primat  al  Ţării  Dr.  Miron  Cristea,  Mi¬ 
tropolitul  A Ucolae  al  Ardealului,  Mitropolitul  Pimert  ai  Moldovei, 
arhiepiscopul  Ourie  al  Basarabiei,  episcopul  V artolomeu  al 
Râmnicului,  I.  Batiu,  ministrul  cultelor,  precum  şi  mai  mulţi 
preoţi-parJamentari. 

Două  principii  centrale  s’au  cristalizat  din  vâltoarea  dis¬ 
cuţiilor:  Necesitatea  de  a  se  înscrie  în  Constituţie  autonomia 
Bisericii  din  întreaga  ţară  şi  păstrarea  caracterului  ortodox  al 
Statului,  întrucât  ortodoxia  a  fost  în  trecut  pavăza  sufletului  no¬ 
stru  naţional  şi  ea  va  fi  şi  în  viitor  cea  mai  inexpugnabilă  ce¬ 
tate  a  solidarităţii  noastre  naţionale. 

Pe  lângă  aceste  probleme,  de  o  covârşitoare  importanţă 
s’au  discutat  şi  alte  chestiuni,  ca  obligativitatea  căsătoriei  reli¬ 
gioase,  îmbunătăţirea  stării  materiale  a  preoţimii  ş.  a. 

Subliniem  şi  cu  prilejul  acesta  interesul  stăruitor  pe  care 
«Societatea  ortodoxă  a  femeilor  române*  îl  arată  faţă  de  Bise¬ 
rica  noastră.  Ea  a  fost  reprezentată  la  Congres  prin  prezidenta 
sa,  d-na  Alixandrina  Cantacuzino. 

Comitetul  Asociaţiei  generale  a  preoţilor  s’a  constituit 
astfel:  Preşedinte:  Popescu-Mălăeşti;  Vicepreşedinţi:  Dr.  Ciu- 
handu  (Ardeal),  Dr.  Cotlarciuc  (Bucovina),  Georgescu  şi  Nicula 
(laşi);  Secretar  general:  G.  Diaconescu;  Casier:  G.  Creţu.  Pre¬ 
şedinţii  Asociaţiilor  şi  ai  Societăţilor  clerului  sunt  membri  de 
drept  ai  Comitetului. 

Reflexiile  principiare  cu  privire  la  organizarea  Congresului 
ni  le  rezervăm  pentru  numărul  viitor  al  revistei  noastre. 

* 

O  satisfacţie:  Transferarea  episcopului  catolic  Glatt- 
felder  Gyula.  Presa  românească  a  semnalat  nu  odată,  atitu¬ 
dinea  provocatoare,  pe  care  a  dovedit-o  în  atâtea  rânduri  epis¬ 
copul  unguresc  dela  Timişoara,  faţă  de  statul  român.  Nesfârşita 
serie  de  acte  antipatriotice,  în  cari  au  excelat  dealtfel  toţi  vlă¬ 
dicii  papistaşi,  fără  escepţie  —  s’a  sporit  cu  unul,  care  le  pune 
vârf  la  toate.  Glattfelder  a  spus-o  verde  în  ultima  sa  pastorală, 
că  actuala  pace  e  «falsă»  şi  «brutală»,  că  «astăzi  nu  se  mai 
găsesc  —  dumnealor  —  sub  scutul  unui  stat,  care  să  le  spri- 

jinească  instituţiunile,  ca  adia ,  cate  poale  ar  face-o  şi  astăzi 
cu  plăcere,  dacă  nu  i-ar  fi  răpit  această  putinţă  catastrofa 
istorică* , 

Am  crezut  că  statul  o  va  înghit!  şi  pe  asta,  cum  a  mai 
Înghiţit  atâtea.  Prea  ne  obicinuisem  cu  toleranţa  lui  escesivă. 
Ne-am  Înşelat.  Şi  o  spunem  cu  o  vădită  satisfacţie.  Căci  epis¬ 
copul,  care  s’a  dedat  la  o  aşă  de  sinceră  manifestare  a  senti¬ 
mentelor  sale,  a  fost  transferat  de  către  Vatican  —  de  bună- 
seamă  că  fn  urma  intervenţiei  guvernului  românesc  —  In  Ungaria, 
unde-şi  va  puteâ  pune  pinteni  şi  va  puteâ  strigă  cât  va  voi 
«nem,  nem,  soha»  —  fără  să  supere  pe  cineva. 

E  semnificativ,  că  «Unirea»  din  Blaj  nu  crede  de  cuviinţă 
să  publice  în  legătură  cu  acest  eveniment  decât  următoarea 
ştire  sibilică,  scrisă  cu  lacrimi  şi  parfumată  cu  cele  mai  sincere 
regrete :  , 

«Gazetele  anunţă  ca  fapt  Împlinit  t enunţarea  (Auzi  vorbă  1 
Cu  alte  cuvinte  tot  dumnealor  de  cătră  pădure.  —  Nota  croni¬ 
carului)  episcopul  luliu  Glattfelder  la  scaunul  său  din  Timişoara. 
Ea  se  face  afirmative  (!)  pentru  neînţelegeri  ivite  între  dânsul  şi 
guvernul  ţării,  cu  deosebire  pe  chestia  legilor  de  expropriere. 
(Numai  atâta,  clarissimilor?)» 

Felul  cum  ţine  «Unirea»  să  ascundă  adevăratele  motive, 
cari  au  silit  pe  Glattfelder  să  plece,  e  vrednic  de  tot  dispreţul. 
Pentrucă  el  izvoreşte  dintr’o  criminală  complicitate  a  fraţilor 
noştrii  neo-papistaşi  —  complicitate,  pe  care  noi  nu  Indrăsneam 
s’o  mărturisim  dacă  ea  n’ar  fi  fost  constatată  de  cel  mai  şovi- 
nist  ziar  unguresc  din  Ardeal,  EUenzăk,  prin  următoarele:  «E 
semnificativă  informaţia  ce  o  deţinem  din  cercurile  bisericeşti, 
după  cari  corpul  epîscopilor  greco- catolici  e  de  părerea  că  fiecare 
catolic  trebue  să  se  solidarizeze»  cu  pastorala  buclucaşă  ( Beiuşul 
din  25  Febr.  a.  c.). 

Orice  comentar  ar  slăbi  numai  elocvenţa  acestei  mărturisiri. 

* 

înfrăţire  culturală.  Activitatea  rodnică  pe  care-o  desfă¬ 
şoară  «Societatea  Caselor  Naţionale»,  cu  centrala  ei  Ia  Bucureşti, 
dovedeşte  tot  mai  mult  că  această  instituţie  zămislită  In  cele 
mai  crâncene  vremi  ale  vieţii  neamului  nostru,  în  anul  1917, 
din  zelul  şi  devotamentul  curat  al  câtorva  oameni  de  inimă,  în 
frunte  cu  harnicul  domn  colonel  Manolescu  —  e  menită  să  ia 
sub  raport  cultural  rolul  «Ligii  Culturale»  de  dinainte  de  răsboiu. 

Care  e  scopul  «Caselor  Naţionale»  ?  Luminarea  satelor 
şi  o  sănătoasă  îndrumare  culturală  a  lor  prin  păstrarea  şi  în¬ 
grijirea  comorilor  sufleteşti  moştenite  dela  înţelepţii  şi  cucernicii 
noştri  înaintaşi:  a  datinilor  noastre  aşezate,  cuminţi,  a  pitores- 

cului  nostru  port  naţional,  a  frumoaselor  noastre  cântece  po¬ 
porale,  a  jocurilor  noastre  pline  de  graţie  —  a  sufletului  nostru 
naţional,  In  multiplele  sale  manifestări. 

Acest  aşezământ  cultural  a  luat  fiinţă  —  după  cum  a  măr¬ 
turisit-o  la  Sibiiu  col.  Manolescu  —  sub  inspiraţia  bătrânei  şi 
eroicei  noastre  «Asociaţii».  Recenta  vizită  făcută  de  «Casele 
Naţionale»  «Asociaţiei»  noastre  a  izvorât  în  parte  din  obligaţia 
omagială  a  fiicei  faţă  de  mamă.  Dar  nrai  este  ceva  la  mijloc: 
sincera  dragoste  frăţească  de  a  ne  cunoşte  reciproc  —  pentru 
a  ne  puteâ  ajută.  Acesta  este  gândul  central  care  a  îndemnat 
pe  fraţii  noştri  de  dincolo  de  Carpaţi  să  ne  cerceteze  Ia  Sibiiu. 
Şi  acesta  este  temeiul  care  împrumută  vizitei  lor  un  caracter 
de  înfrăţire. 

Serbările  cari  au  avut  loc  la  17 — 19  Februarie  a.  c.  la 
Sibiiu  au  darul  de  a  ne  deschide  cele  mai  luminoase  perspec¬ 
tive  pentru  o  fericită  colaborare  a  celor  două  instituţii  culturale. 
Căci  ceeace-i  lipseşte  bătrânei  şi  istovitei  noastre  «Asociaţii» 
este  tocmai  avântul  tineresc  şi  plin  de  iniţiative  îndrăzneţe ;  iar 
experienţa  ei  îndelungată  şi  măreaţa  tradiţie  cu  învăţămintele 
ei  încercate,  nu  pot  fi  decât  spre  ajutorul  «Caselor  Naţionale». 

O  reciprocă  şi  binecuvântată  fecundare  a  acestor  două 
instituţii  culturale  va  închegă  aceâ  unitate  a  frontului  de  luptă, 
care  singură  e  în  stare  să  ne  dea  chezăşia  izbândei  depline. 

Naculce. 


NOTE  ŞI  INFORMAŢII. 

Părintele  asesor  consistorial  Laz  ar  Triteanu  a  primit  ton- 
sura  monahală  d;n  partea  P.  S.  Episcop  Ioan  al  Aradului,  la  28 
Ianuarie  a.  c.,  în  sf.  Mănăstire  Hodoş-Bodrog,  luându-şi  numele 
de  Lucian ,  iar  mai  în  urmă  a  fost  înaintat  de  către  I.  P.  S.  Mitro¬ 
polit  Nicolae  la  rangul  de  protosinghel. 

Se  ştie,  că  păr.  TriteaDU  a  fost  ales  de  către  Sf.  Sinod  epis- 
copesc  de  arhiereu  titular  al  episcopiei  Râmnicului  şi  că  această 
alegere  a  fost  confirmată  de  către  Suveran. 

Ca  pe  imul  care  şi-a  pus  pân’acuma  toată  puterea  şi  devo¬ 
tamentul  în  serviciul  Bisericii  şi  al  neamului,  nu-1  putem  decât 
felicită  pentru  înalta  distincţie,  de  care  s’a  făcut  vrednic.  Noi  ne 
bucurăm  de  această  distincţie  cu  atât  mai  mult,  cu  cât  suntem 
convinşi,  că  ea  va  fi  pentru  păr.  Lucian  un  nou  îndemn  de  muncă 
şi  jertfă  devotată  spre  binele  Bisericii  şi  al  neamului. 

Aproape  toată  presa  românească  din  ţară  a  încrestat  —  cu 
o  legitimă  satisfacţie  —  hotărârea  ministerială  prin  oare  s’a  or¬ 
donat  de  curând  includerea  liceului  catolic  din  Oradea-mare.  Acest 
liceu,  ai  cărui  profesori  sunt  fără  excepţie  membri  ai  ordului 
premonstratens,  s’a  dovedit  că  este  cel  mai  periculos  cuib  al  ire¬ 
dentismului  unguresc.  Ziarele,  cari  nu  odată  au  subliniat  acest 
lucru,  citează  cazuri  concrete  de  cel  mai  revoltător  cinism  cu 
care  se  poartă  profesorii  şi  elevii  numitului  liceu  papistaş  faţă 
de  limba,  legea,  armata,  regele  şi  tot  ce-i  românesc  în  această 
ţară,  care  adăposteşte  atâţia  „pui  de  năpârci1*.  Dacă  actuala  an¬ 
chetă  ministerială  va  dovedi  adevărul  celor  scrise  în  Nrul  10  al 
„Tel.  Rom.*  cu  privire  la  „apostolatul*  dela  şcoala  catolică  din 
Oradea-mare  —  şi  noi  nu  ne  îndoim  de  loc  de  acest  lucru  — 
guvernul  va  aveâ’  tot  dreptul  să  desfiinţeze  acest  institut  de  re¬ 
beli,  cerând  completă  socoteală  conducătorilor  lui.  Cetăţenii  buni 
ai  acestei  ţâri  vor  aveâ  prilejul  să  răsufle  odată  mai  în  tihnă, 
iară  cei  răi  —  să  se  pună  cel  puţin  pe  gânduri... 

* 

Prea  Sfinţia  Sa,  Episcopul  loatt  al  Aradului  împlineşte  anul 
acesta  două  decenii  de  rodnică  arhierie.  La  nenumăratele  şi  sin- 
cerile  urări  de  bine  ce  i  s’au  făcut  cu  prilejul  acesta,  le  adăogăm 
şi  noi  pe-ale  noastre  —  dorindu-i  din  inimă  încă  mulţi  şi  bine¬ 
cuvântaţi  ani  dela  Dumnezeu. 

* 

A.  S.  R.  Principesa  Elena,  moştenitoarea  tronului,  adresează 
un  mişcător  apel  către  ţară,  pentru  salvarea  copiilor  bolnavi.  In 
scopul  acesta  cere  contribuţia  materială  a  lumii  cu  dare  de  mână 
şi  grijă  pentru  viitorul  neamului,  pentruca  din  jertfa  curată  a  în¬ 
tregii  ţări  să  se  ridice  cât  mai  curând  un  mare  spital  de  copii 
In  capitala  ţării,  o  şcoală  practică  de  infirmiere  şi  să  se  organi¬ 
zeze  mai  multe  echipe  ambulante  pentru  asistenţa  sanitară  la  sate. 

In  acelaş  timp  A.  S.  R.  domniţa  Ileana  înfiinţează  la  Bucu¬ 
reşti  .Crucea  roşie  a  copiilor*. 

Delicatele  iniţiative  princiare  nu  pot  decât  să  cimenteze  tot 
mai  mult  dragostea  dintre  popor  şi  dinastie. 

* 

Rabinul  onorific  al  comunităţii  izraelite  din  capitală,  di  Dr. 
M.  Beck,  moitde  curând,  a  terminat  primul  dicţionar  ebraic-român. 
Lucrarea,  care  purcede  dela  un  profund  cunoscător  al  limb.ii  Ve¬ 
chiului  Testament,  va  fi  un  preţios  ajutor  la  îndemâna  celorce 
se  zăbovesc  cu  tâlcuirea  Scripturilor  sfinte. 

* 

Doi  iscusiţi  măiestri  ai  scrisului  românesc  dl  M.  Sadoveanu 
şi  D.  Pătrăşcanu,  au  luat  asupra  lor  grija  de  a  scoate  la  lumină  o 

nouă  şi  îngrijită  ediţiune  a  „Vieţilor  Sfinţilor*.  Dintre  scriitorii 
mireni,  de  bună  seamă  erau  cei  mai  indicaţi  să  întreprindă  această 
operă,  a  cărei  lipsă  în  literatura  noastră  e  adânc  simţită  mai  ales 
de  credincioşii,  cari  nu  încetează  să  vadă  în  figurile  sobre  ale 
sfinţilor  din  primele  veacuri  ale  creştinismului  pilda  vie  a  unei 
superioare  vieţi  creştineşti.  Credincioşii  noştri  dela  sate  îndeosebi 
aşteaptă  această  operă,  cu  cea  mai  mare  sete. 

O  spunem  din  dureroasa  experienţă,  care  nu  odată  ne-a 
pus  în  situaţia  de  a  nu  puteâ  satisface  dorinţa  eelorce  ne  cereau 
cu  insistentă  să  le  trimitem  „Vieţile  sfinţilor*1,  că  „tare  frumoase 
lucruri  mai  spune  această  carte'. 

Fireşte,  plănuita  operă  fiind  o  lucrare  de  popularizare  nu 
va  cuprinde  decât  vieţile  sfinţilor,  cari  se  pretează  mai  bine  la 
o  iscusită  prelucrare  literară. 

Sperăm  că  autorul  „Lacrimilor  ieromonahului  Veniamin" 
(Sadoveanu)  ca  şi  cel  al  „Mucenicului  Ti  moţe  iw  (Pătrăşcanu)  îşi 
vor  duce  fericitul  lor  plan  la  cea  mai  grabnică  şi  binecuvântată 
realizare. 

* 

Aflăm  cu  plăcere,  că  distinsul  nostru  colaborator,  păr.  Gr. 
Cristescu.  profesor  la  Seminarul  din  Buzău,  a  fost  sfinţit  de  curând 
întru  preot  pe  seama  bisericii, „Toţi  sfinţii",  din  Craiova.  II  feli¬ 
cităm  din  inimă,  dorindu-i  deplină  sănătate  şi  putere  pentru  o  cât 
mai  rodnică  activitate  în  noua  situaţie  la  care  l-a  ridicat  propria 
sa  vrednicie. 

* 

De  câteva  zile  a  încetat  din  vieaţă  la  Iaşi  una  dintre  cele 
mai  cunoscute  figuri  ale  vieţii  noastre  culturale:  Teodor  Burada. 
Venerabilul  octogenar  de  viţă  boierească  aveâ  toate  trăsăturile 
distinse  ale  vechilor  noştri  boieri  „iubitori  de  legi  şi  datini*.  In 
veacul  nostru  copleşit  de  modernismul  cel  mai  capricios  el  rămă¬ 
sese  par’că  „viul  parastas*  al  vremilor  trecute.  A  cutreerat  cu 
multa  pasiune  toate  colţurile  pământului,  unde  bănuia,  o  licărire 
de  vieaţă  românească.  A  scris  despre  satele  moldoveneşti  din 
gubernia  Chersonului,  despre  Românii  din  Moravia,  despre  vieaţa 
Macedonenilor,  despre  şcoalele  din  Tracia,  despre  călugării  dela 
sf.  Munte.  Un  dor  curios  şi  nestăpânit  l-a  dus  —  la  adânci  bătrâ¬ 
neţe  —  până  în  depărtatul  Ierusalim,  unde  doriâ  cu  orice  preţ 
să  ridice  din  propriile  sale  puteri  o  biserică,  în  care  să  se  facă 
numai  slujbă  românească... 

* 

Cu  plăcere  aducem  la  cunoştinţa  cetitorilor  noştri  că,  la 
această  revistă  am  căpătat  colaborarea  şi  a  altei  surori  a  Pârin- 


telui  Arhimandrit  Scriban,  d-şoara  Laura  Scriban,  profesoara  îti 
Tighina,  Basarabia,  dela  care  avem  articolul  Credinţa  ca  forţă 
reală,  pe  care-1  vom  publică  în  curând. 

* 

Guvernul  dela  Belgrad  acordând  minorităţilor  naţionale  din 
Sârbia  drepturi  politice,  Românii  din  Bănatul  «sârbesc*  au  ho* 
tărît  să  ia  parte  activă  la  viitoarele  alegeri  parlamentare.  Intre 
candidaţii  cercurilor  cu  majoritate  românească  este  şi  protopopul 
român  V.  Oprea  dela  Vârşeţ.  Fraţilor  noştri  rămaşi  sub  stăpâ¬ 
nire  străină  le  dorim  deplină  izbândă  în  lupta  cea  dreaptă  pe 
care  au  reînceput- o, 

* 


Senatul  a  votat  legea  pentru  înfiinţarea  a  trei  episcopii  nouă, 
la  Bălţi,  Cetatea  Albă  şi  Constanţa  Cea  dintâi  va  cuprinde 
judeţele:  Bălţi,  Soroca  şi  Hotin;  cea  de  a  doua:  Cetatea  Albă, 
Ismail  şi  Cahul;  iar  cea  de  a  treia:  Constanţa,  Duruştor,  Galiacra 
şi  Ialomiţa,  judeţul  Tulcea  rămânând  deocamdată  la  eparhia  Du* 
nării  de  jos.  Din  declaraţiile  făcute  de  dl  ministru  Banu  în  le¬ 
gătură  cu  acest  eveniment  relevăm  următoarele:  «Cu  înfiinţarea 
episcopiei  de  Constanţa  vom  aveâ  nu  numai  garanţia  unei  nouă 
şi  puternice  vieţi  religioase  şi  morale  ci  şi  un  focar  de  cultură 
şi  vieaţă  naţională  în  această  parte  a  ţării.  Iar  noile  episcopii 
de  Bălţi  şi  Cetatea  Albă,  pe  lângă  faptul  că  reînvie  vechi  amin¬ 
tiri  istorice,  vor  fi  şi  două  centre  puternice  de  cultură  românească 
şi  vieaţă  religioasă.  Şi  dacă  Cetatea  Albă,  reşedinţa  episcopiei 
n’are  o  poziţie  centrală,  poziţia  sa  pe  Nistru,  la  marginea  etnică 
de  răsărit  a  românismului,  va  face  din  vechea  cetate  a  lui  Ştefan 
cel  Mare  o  nouă  cetate  de  strajă  a  credinţei  şi  culturii  strămoşeşti". 


Păr.  Arhim.  Scriban  ne  roagă  să  aducem  la  cunoştinţa  ce¬ 
titorilor  acestei  reviste,  că  autorii  de  cărţi  religioase  sau  altfel, 
care  voiesc  să  se  vorbească  de  ele  în  străinătate,  pot  trimite  câte 
un  exemplar  Părintelui  Dr.  Aurelio  Palmieri,  Roma,  Via  Nazio- 
nale  89,  director  la  revista  italiană  cu  o  lăture  însemnată  reli¬ 
gioasă,  L Europa  orientale,  care  apare  în  Roma.  Păr.  Palmieri  ştie 
româneşte,  e  un  suflet  larg  creştinesc  şi  e  un  viu  filo-român. 


Dela  Asociaţia  clerului  :  „Andrei  Şaguna". 

In  conformitate  cu  dispoziţiile  §-!or  5  şi  6  din  «Regula¬ 
mentul  pentru  organizarea  despărţămintelor»,  în  cursul  postului 
sfintelor  Paşti,  urmează  a  se  ţinea  adunările  ordinare  ale  des- 
părţămintelor  Asociaţiei. 

Programa  acestor  adunări  este  aceasta : 

Ziua  /.  1.  Invocarea  Duhului  sfânt; 

2.  Deschiderea  adunării  prin  prezident; 

3.  Raportul  preoţilor  asupra  activităţii  lor  pastorale  de  un 
an  şi  raportul  despre  activitatea  cercurilor  religioase  pe  comune. 
(Acestor  rapoarte  se  anexează  predicile,  conferenţele  şi  cuvân¬ 
tările  ţinute  de  preoţime); 

4.  Dare  de  seamă  asupra  activităţii  despărţământului; 

5.  Constatarea  plătirii  cotizaţiilor  de  membri  şi  înscrierea 
de  membri  noui.  (Pe  lângă  cotizaţia  de  membru,  —  Lei  25  — 
anual,  se  încassează  pentru  fondul  de  propagandă  cel  puţin 
câte  5  Lei); 

6.  Alegerea  alor  2  delegaţi,  pe  lângă  prezident,  Ia.  con  - 
greşul  anual  al  Asociaţiei. 

Recomandabil  este  a  se  face  dare  de  seamă  asupra  lucră¬ 
rilor  congresului  din  urmă,  pentru  a  se  orientâ  şi  ceice  n'au 
putut  luă  parte  la  acela  şi,  cu  acest  prilej,  a  se  desface  Ana¬ 
lele  congreselor  Asociaţiei,  ce  se  pot  avea  dela  centrul  fie¬ 
cărei  secţii. 

Asemenea  se  pot  luâ  în  program  chestiuni  de  organizare 
locală;  apoi  orice  probleme,  ce  privesc  vieaţa  religioasă  cultu¬ 
rală  a  clerului  şi  poporului  în  cuprinsul  despărţământului. 

După  ameazi  se  încep  misiunile  interne,  cu  o  meditaţie 
de  Introducere  la  mărturisirea  preoţilor.  Mărturisirea  se  ur¬ 
mează  în  biserică. 

Pentru  acest  an  recomandăm:  Meditaţie  despre  reala  pre¬ 
zenţă  a  lui  Hristos  in  sfânta  cuminecătură,  şi  a  doua:  Cu  ce 
simţemiate  însoţeşte  preotul  momentul  prefacerii  în  sfânta  liturghie. 

A  l/  a  zi  se  face  cuminecarea  tuturor  preoţilor,  pe  cât  se 
poate,  în  cursul  liturgiei  mai  înainte  sfinţită. 

Rapoartele  preoţimii  asupra  activităţii  sale  pastorale,  ca  şi 
asupra  activităţii  cercurilor  religioase,  să  nu  fie  o  inşirare  de 
date  numai,  ci  o  reoglindire  a  experienţelor  pastorale  perso¬ 
nale,  a  căror  menţionare  să  servească  de  orientare  preţioasă  şi 
pentru  ceialalţi  fraţi.  —  Iar  îndrumarea  activităţii  cercurilor  re¬ 
ligioase  trebue  să  se  facă  astfel,  ca  aceste  întruniri  să  se  des- 
voalte  în  aşâ  numitele  « misiuni  populare »,  chemate  a  trezi  o 
vieaţă  religioasă  mai  intensivă  In  popor,  şi  astfei,  prin  muncă 
de  zidire  pozitivă,  să  se  opună  o  stavilă  operei  destructive,  pe 
care  o  întreprinde  sectarismul. 

Binroul  central  al  Asociaţiei. 

— - HM- - - — - 


„Lumina  Satelor",  este  foaia  săptămânală  pentru 
popor,  ce  apare  în  Sibiiu  cu  redacţia  şi  administraţia  în  strada 
Mitropoliei  45.  Preţul  abonamentului  pe  an  55  lei,  pe  jumătate 
de  an  30  Lei;  pentru  străinătate  Î00  lei,  iar  pentru  America 
2  dolari.  Prin  scrisul  ei  creştinesc  şi  românesc,  in  cursul  unui 
singur  an,  s’a  ridicat  peste  toate  foile  menite  pentru  !  popor. 
Fraţii  preoţi  au  în  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  în  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime 

Analele  Asociaţiei  clerului  „Andreiu  Şaguna": 

1  Actele  pi  imului  congres  al  preoţimii  din  Mitropolia  Românilor 
ortodoxi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biurou)  Aso 
ciaţiei  clerului,  Sibiiu  1919,  pp.  140.  Preţul  Lei  10  pentru  membrii, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
«Andreiu  Şaguna»,  ţinut  în  Sibiiu  în  zilele  Jde  31  Martie  (13 
Aprilie)  —  1/14  Aprilie  1921,  pub'icate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membrii  Lei  16, 
pentru  alţii  Lei  20. 

III.  Actele  congresului  al  treilea,  catehetic,  ţinut  în  2/15 — 3/16 
Noemvrie  1922,  publicate  de  Biroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preoţimii  ardelene  între  nouile  împrejurări  de  vieaţă. 

Călindarul  Bunului  Creştin,  pe  anui  1923  este  cel 
mai  bun  călindar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  petrecere  şi  cu  nume¬ 
roase  chipuri.  Acesta  este  călindarul  arhidiecezan ,  prefăcut  după 
trebuinţele  sufleteşti  a  tuturor  creştinilor.  Se  vinde  la  librăria 
arhidiecezană  în  Sibiiu  şi  la  alte  librării,  cu  10  Lei  fără  şema- 
tism  şi  15  Lei  cu  şematismui  arhidiecezei  de  Alba-lulia  şi  Sibiiu. 


Organizaţi  fără  amânare  cercurile  religioase  în  cadrul 
despărţămintelor  Asociaţiei  < Andreiu  Şaguna *  a  clerului  şi 
iniţiaţi  pretutinnenea  instituţia  « caselor  culturale »  la  sate ,  pe 
temeiul  statutelor  tip,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  *  casei  culturale*. 

WW'  Rugăm  pe  onor.  abonaţi  să  ne  achite  preţul 
abonamentului  restant  pe  anul  curent.  "M 


„Biblioteca  bunului  păstor11. 

Nr.  1.  <  Taina  pocăinţa».  Studiu  pastoral  de  I.  Hanzu. 
Preţul  1  Leu. 

Nr.  2.  <Clerul  fi  chestiunea  alcoolismului ».  Traducere  de 
V.  Oana.  Preţul  Leu  150  bani. 

Nr.  3.  *La  centenarul  seminarului  Andreian ».  Disertaţie 
de  Dr.  A.  Crăciunescu.  Preţul  1  Leu. 

Nr.  4.  <  Chemarea  preoţimii  noastre».  Consideraţii  de  actu¬ 
alitate,  de  mai  mulţi.  Preţul  Leu  P50  bani. 

Nr.  5.  «.Şase  predici  pentru  Duminecile  postului  mare »  şi 
<Un  cuvânt  pentru  ziua  învierii  Domnului >,  de  mai  mulţi. 
Preţul  2  Lei. 

Nr.  6.  * îndrăzniţi ,  cu  am  biruit  lumea!»  Predici  pentru 
timp  de  războiu,  prelucrate  după  f.  Kessler,  de  Dr.  N.  Bălan 
şi  1.  Moşoiu.  Preţui  2  Lei. 

Nr.  7 — 8,  *.':5  Pr-dici  H  c? 'dinpz  creşOr-;  sau  Tâtcnirea 
Crezului ».  Tradu/  r  -  (  e  ep.  Nieou.i r  ;i  or..  ?r  u 

3  Lei. 

Nr.  9.  c Petru  Maior  şi  Unirea »  (le  i creaţie. 

Preţul  2  Lei. 

Nr.  10.  « Schisma  românească *  sau  * Unirea  cu  Roma». 
Preţui  Lei  2-50. 

Nr.  it.  <Studiul  pastoralei  în  biserica  românească»,  de 
Arhim.  (uliu  Scriban,  (Extras  din  Revista  Teologică). 

Nr.  12.  <  Ortodoxia  şi  creştinismul  apusean».  Prelucrare 
din  ruseşte  de  P.  S.  Sa  Nicodem  episcop  al  eparhiei  Huşilor. 
Preţul  Lei  8‘ — . 

„Biblioteca  bunului  păstor “  se  tipăreşte  acum  sub 
îngrijirea  Asociaţiei  clerului  <Andreiu  Şaguna»  şi  va  apărea  şi 
pe  mai  departe  ca  anex  la  <  Revista  Teologică».  Broşurile  de  sub 
Nrii  1—10  s’au  împărţit  gratuit  abonaţilor  revistei ,  cari  şi-au 
achitat  abonamentul  la  timp.  Broşurile  ce  se  vor  tipări  în  viitor 
întrucât  mijloacele  materiale  vor  îngădui,  se  vor  împărţi ,  ca  şi 
în  trecut,  gratuit  abonaţilor,  cari  vor  achită  dela  început  în¬ 
treg  abonamentul.  Numerii  1,  2,  3,  4,  7—8,  10,  11  şi  12  se 
pot  comandă  la  administraţia  *  Revistei  Teologice »,  trimiţându-se 
pe  lângă  preţul  arătat  mai  sus  şi  porto  postai. 


